
ELŐSZŐ 


Az olvasás az egyik legszebb és leghasznosabb emberi tevékenység. Ahogy 
a testünk táplálásához szükség van ételre és italra, az elménk és a szívünk az 
olvasott könyvekből táplálkozik. Ezért az igaz és hasznos könyvek olvasása 
éppolyan fontos az ember számára, mint az egészséges táplálkozás. 

A mesekönyvek a legizgalmasabb és legszórakoztatóbb olvasmányok. Me¬ 
sét olvasva nem unatkozunk, észre sem vesszük, hogy eltelik az idő. Érdek¬ 
lődve, elejétől a végéig izgatottan olvasunk. A mesék vidámak, a mosoly nem 
tűnik el arcotokról, míg végig nem olvassátok őket. 

Ebben a könyvben negyven, szebbnél szebb mesét válogattunk össze 
nektek. Reméljük, ti is szívesen olvassátok! Minden mese végére tettünk egy 
hadíszt, amely a témához kapcsolódik. így minden mesét a legszebb és legiga- 
zabb szavú ember, vagyis Mohammed Próféta (s.a.w.) szavaival zártunk le. Ha 
a szavakat növényekhez hasonlítjuk, akkor Mohammed Próféta (s.a.w.) szavai 
a kert legszebb, legjobb illatú virágai. így, hogy szeretett Prófétánk (s.a.w.) sza¬ 
vait a történetekhez kapcsoltuk, reméljük, hogy könnyebben megjegyzitek és 
megértitek őket. A hadíszokkal kapcsolatos legfontosabb tudást nyolc pontban 
foglaltuk össze nektek. Ebből a könyvből azt is megtanulhatjátok, hogy mit je¬ 
lent az, hogy hadísz, kire mondjuk azt, hogy szahabe, és melyek a legfontosabb 
hadíszgyűjtemények... ilyen hasznos tudást is megtanulhattok belőle! 

Reméljük, hogy a „40 hadísz” könyvünk új színt és lelkesedést hoz tanul¬ 
mányaitokba és olvasmányaitokba, és tetszeni fog nektek. 


Harun KIRKIL 
2010 Július - Üsküdar 

KI JÁR LEGSZEBBEN 
AZ ÚTON? 


E gyszer régen volt egy igazságos király. Az országa fővárosában építte¬ 
tett egy szép, új utat. Az út megnyitásának napján versenyt hirdetett a 
népe között: egy kosár arany a jutalma annak, aki a legszebben jár az új úton! 
Nem volt semmi feltétele annak, hogy valaki részt vegyen a versenyben, bene¬ 
vezhetett bárki. 

„Hallja meg a város apraja-nagyja!” - járták a kikiáltók a várost, hirdetve 
mindenkinek a versenyt, amit a király rendezett. Az út megnyitásának napján 
özönlött a nép a város főterére. Fohászokkal nyitották meg az új utat. Terí¬ 
tett asztalok várták az embereket, jobbnál jobb falatokkal. Vidáman evett-ivott 
mindenki, amit csak a szeme-szája kívánt. Számtalan ember tolongott, akik 
a versenyben akartak részt venni. Voltak, akik a legszebb ruháikban jöttek. 
Mások a legcsillogóbb díszeket aggatták magukra. Néhányan a legpompásabb 
paripákon ülve várták, hogy versenyre kelhessenek. A katonák fegyvereikkel 
parádézva akartak végigvonulni az úton. A délceg, izmos daliák saját szép¬ 
ségükben bíztak. A sok ember, akik mind azt hitték, hogy ők vonulnak majd 
végig legszebben az úton, alig várta már a verseny kezdetét. És pontban délben 
el is kezdődött a verseny. Minden résztvevő a városon túlról érkező úton lépett 
be a város kapuján. Voltak, aki magabiztosan sétáltak végig, mások peckesen 
lépkedve próbálták hangsúlyozni saját fontosságukat. A komédiások úgy pró¬ 
bálták megnyerni a versenyt, hogy egész úton a nézőket nevettették. Aznap 
egész késő estig mindenki az új úton jött-ment. Mindenkinek tetszett is az új 
út, hiszen szép is volt, jó is volt, nem volt, csak egyetlen hibája: a városkapu 
közelében az útépítők ottfelejtettek egy nagy követ. Ez a hatalmas kődarab za¬ 
varta a járókelőket - mindenki erről panaszkodott a városban. 

A verseny vége felé arra jött egy ifjú. Megállt a kő mellett. Vagy egy fél órán 
át küszködött azzal, hogy a nagy sziklát kimozdítsa a helyéről, és elgörgesse 
az útról. Mindenki izgatottan figyelte. Az ifjú úgy elfáradt a nagy munkában, 
hogy rögtön leült az út szélén megpihenni. A király azonban magához hívatta 
a fiút, és így szólt a verseny eredményét kíváncsian váró tömeghez: „Bizony, a 
versenyt ez az ifjú nyerte meg! Mert egészen idáig ő volt az egyetlen ember, aki 
szépen járt az úton. Akik erre jártak, mind látták ezt a követ, és zavarta is őket. 
De senki nem próbálta meg eltávolítani az útról, senki nem tett erőfeszítést 
azért, hogy az utat szebbé tegye. De ez az ifjú látta a hibát az útban, és megszé¬ 
pítette azzal, hogy tőle telhetőén kijavította. Ezért íme, ő nyerte meg a versenyt! 
Nyereményként megérdemli a kosár aranyat.” 

# # # 




A Prófétánk (s.a.w.) egy 
nap azt mondta: 

Egyszer egy ember látott az úton 
egy tüskés faágat. „Ez a tüskés ág za¬ 
varja azokat, akik az úton járnak, ne¬ 
hézséget okoz nekik!” - gondolta, és 
felvette az ágat az útról. Emiatt a jótett 
miatt az az ember a Paradicsom kert¬ 
jébe léphetett. 

(Muszlim, Birr, 128) 





MENNYIT ER AZ IDŐ? 


H ősünknek van neve is, de inkább nem mondjuk meg - inkább azt 
szeretnénk, ha minden olvasó a helyébe képzelné magát. Barátunk 
hatodik osztályos tanuló. Mint minden iskolás, hétvégén ő is alig várja, hogy 
vége legyen az iskolának. 

Pénteken, amikor hazaért az iskolából, tervet készített a hétvégére: „Ez 
a hétvége más lesz, mint az előző volt! Megtanulok minden leckét, és jól fel¬ 
készülök a jövő heti dolgozatokra.” Miután ezt eldöntötte, a péntek délutánt 
és estét szórakozással és pihenéssel töltötte. Tévét nézett, zenét hallgatott, 
játszott a számítógépén, és este nagyon későn feküdt le aludni. Hiszen még 
előtte van két hosszú nap és este, amikor tanulhat! 

Mivel olyan későn aludt el, szombaton csak délelőtt 10-kor tudott fel¬ 
kelni. Megreggelizett, és kiszaladt az utcára, mert hívták a barátai, hogy 
játsszon velük. így a szombatot a barátaival töltötte el. Sétáltak egy kicsit, 
elmentek azokra a helyekre, ahova mindig mentek hétvégén. Észre sem 
vette, hogyan telt az idő! Este nagyon fáradtan ért haza, de úgy gondolta, 
most itt az idő, végre tanulni fog. A családjának azonban más tervei voltak 
- a tanulásról szőtt tervek megint csak kútba estek. Vendégségbe mentek a 
nagybátyjához. Mivel nagyon szerette a bácsikáját, és a fiával is jó barátok 
voltak, ő sem maradt otthon. 

Kicsit már kezdte rosszul érezni magát amiatt, hogy nem foglalkozott 
a leckéjével, de próbálta elnyomni ezt a nyugtalanságot. Későn értek haza a 
vendégségből, ezért rögtön ágyba bújt, és így próbálta megnyugtatni saját 
magát: hiszen még előttem van az egész, hosszú vasárnap! 

Ezért vasárnap fel is kelt reggel 9-kor. Felkelés után rögtön le akart ülni 
tanulni, de aztán úgy gondolta, hogy éhesen úgysem tud a leckére figyelni. 
Ezért előbb jól megreggelizett. Aztán apukájával átnézték az újságot. 

A tanulás iránti elszántsága és lelkesedése mit sem csökkent. De ekkor 
már fél 11 is elmúlt. A nappali szobából a televízió hangja hallatszott. A 
szobájába menet fél szemmel a tévére pillantott, de a film annyira izgalmas 
volt, hogy bizony ott maradt előtte. „Akárhogy is, még előttem van az egész, 
hosszú vasárnap!” - gondolta, és úgy döntött, nincs azzal semmi gond, ha 
végignézi ezt a filmet. Délután 1 óra lett, mire a film véget ért. Hét közben 
ilyenkor szokott ebédelni, most is megéhezett hát. Miközben az anyukája 
készítette finom ebédet ette, beszélgetni kezdett a családjával. De már nem 
akart több időt vesztegetni. Ebéd után az íróasztala felé vette az irányt, ám 
a tévében pont akkor kezdődött a meccs! Ez volt a legfontosabb meccs a 
héten. Micsoda veszteség lenne, ha pont ezt a meccset nem láthatná! Majd 
ha a meccsnek vége lesz, azonnal leül tanulni - végül is, csak 90 percig tart 
az egész... 

A meccs végeztével azon gondolkodott, hogyan is telhetett el ilyen ha¬ 
mar a hétvége. Ekkor szólt az anyukája, hogy kész a tea, és őt is hívta teázni. 
Úgy döntött, hogy a tea után a tanulás is jobban fog menni. Teázás után 
azonban újabb nehézségbe ütközött: az egész heti fáradtság, a meccs iz¬ 
galma, a rá váró dolgozat miatt érzett szorongás és a tea mellé fogyasztott 
uzsonna alaposan elbágyasztották. „Ha most próbálnék tanulni, úgysem 
értenék meg semmit!” - gondolta, és úgy döntött, lepihen egy kicsit, és 
majd utána, újult erővel ül le tanulni. 

Este 7 óra felé már úgy érezte, hogy kipihente magát. De nem is maradt 
már sok ideje! Hogy elnyomja a szívét szorongató megbánást, az íróasztala 
felé indult... de épp ekkor érkezett vendégségbe a legjobb barátja a család¬ 
jával együtt! Hát hogy is tanulhatna, amikor éppen vendégek vannak? Pró¬ 
bálta felmérni, hogy vajon meddig maradnak a vendégek, és úgy gondolta, 

még mindig marad egy kis ideje tanulni. És a vendégekkel és a családdal 
együtt leült, hogy együtt nézzék a kedvenc sorozatát. 

„Ami kis időm marad, abban már csak a két legfontosabb házi felada¬ 
tot csinálom meg!” - gondolta. Mikor a vendégek hazamentek, végre leült 
a könyvei mellé. De ekkor lassan-lassan kezdett már elálmosodni. Ha most 
nem fekszik le aludni, fáradtan és álmosan kezdi a hetet. így hát azt mondta 
magának: „Ma sem tanultam semmit. DE HOLNAP FELTÉTLENÜL TA¬ 
NULNI FOGOK!” 

Ezen félig megbékélve, félig még nyugtalanul a szobájába indult. Persze 
nem tanulni, hanem aludni... 
















A Prófétánk (s.a.w.) egy 
nap azt mondta: 


„Két áldás van, amit a leg¬ 
több ember nem tud jól kihasz¬ 
nálni: az egészség és a szabad¬ 
idő.” 


(Bukhari, Rikak, 1.) 


¥ 


A SIKET EMBER ESA 


BETEGLATOGATAS 



gyszer egy siket ember megtudta, hogy a szomszédja nagyon beteg. 


-1—/Azt gondolta magában: „Süket vagyok, így nem hallom, amit a szom¬ 
szédom mond, de akkor is nagyon illetlen dolog lenne, ha nem mennék el 
meglátogatni! Muszáj elmennem hozzá látogatóba.” Így hát elindult betegláto¬ 
gatóba, de előtte ezt a tervet készítette: 

- Amikor megérkezem a szomszédhoz, azt mondom majd neki: „Ked¬ 
ves szomszédom, hogy vagy?” Ő meg biztos azt válaszolja majd: „Köszö¬ 
nöm, Allahnak hála, jól vagyok.” Arra majd én azt felelem: „Nagyon jó, 
örömmel hallom!” Aztán megkérdezem tőle: „És mit eszel, mit iszol?” Ő 
meg azt feleli: „Egy jó húslevest ettem!” én azt mondom neki: „Az nagyon 
jó, egészségedre váljék!” Akkor majd megkérdem tőle, hogy melyik orvos 
kezeli őt, ő meg elmondja: „Ismered ezt meg ezt a doktort? Ő jött ki hoz¬ 
zám, gyógyszert is írt fel.” Ennek én örülni fogok: „Nagyon jó, bizony, ő a 
legjobb orvos! Akit ő kezel, annak biztos nem lesz többé semmi gondja”. 

A szegény süket mindent így eltervezve el is indult, hogy meglátogassa 
a szomszédját. A házba lépve köszöntötte őt, majd meg is kérdezte: 

- Hogy vagy, szomszédom? Jól érzed magad? 

A szomszéd nyögdécselve válaszolt: 

- Jaj, a halálomon vagyok! 

A siket tartotta magát a korábban eltervezett válaszhoz: 

- Nagyon jó, örömmel hallom! - mondta, amint a beteg szomszéd igen¬ 
csak elcsodálkozott. „A szomszédom talán a halálomat kívánja?” - gondol¬ 
ta magában. 

A siket, aki mit sem tudott minderről, így folytatta: 

- És mit eszel, mit iszol? 

- Mérget eszem, erre mit mondasz? - válaszolta sértődötten a beteg. 

- Óóó, egészségedre váljék! - válaszolta azonnal a tudatlanul mosolygó 
siket. 

Erre a beteg alaposan felmérgesedd és elvesztette a türelmét, de egy 
szót sem szólt. 

A siket szomszéd pedig feltette a harmadik kérdését is: 

- És legalább az orvos járt-e nálad? Melyik orvos kezel téged? 

Az eddigre kedvét vesztett szomszéd dühösen válaszolt: 

- Ki jönne hozzám? Azrael, a halál angyala jön!” 

A siket pedig kedvesen válaszolt: 
















- Nagyon jó, bizony, ő a legjobb orvos! Akit ő kezel, annak biztos nem 
lesz többé semmi gondja, egyszeriben meggyógyul! 

A szegény beteg ekkor már majd felrobbant haragjában, a siket szom¬ 
széd pedig úgy gondolva, hogy elvégezte a feladatát, boldogan és nyugod¬ 
tan lépett ki a házából. Közben megdicsérte magát: 

- De jó is, hogy meglátogattam a beteg szomszédomat! Megadtam a 
szomszédom jogát, érdeklődtem az egészsége felől. 

A haragtól fortyogó szomszéd pedig elkeseredetten gondolta magá¬ 
ban: 

- Úgy tűnik, ellenségem ez az ember, rosszakaróm, és a mai napig nem 
is tudtam róla!” 




A Prófétánk (s.a.w.) egy 
nap azt mondta: 

„Ha egy muszlim meglátogatja a beteg testvér¬ 
ét reggel, hetvenezer angyal fohászkodik számára 
bűnbocsánatért estig. Ha este látogatja meg, het¬ 
venezer angyal fohászkodik számára bűnbocsá¬ 
natért reggelig. És az ilyen emberre a Paradicsom 
gyümölcsei is várnak.” 

(Tirmidhi, Dzsenaiz 2/969; Abu Dawud, Dzsenaiz 3; 

Ibn Madzsah, Dzsenaiz 2) 






NE NEZZ LE SENKIT! 

V olt egyszer egy csónakos, aki azzal kereste a mindennapi betevő falatot, 
hogy egy tengerszoros két partja között szállította csónakján az em¬ 
bereket. Szegény és tanulatlan ember volt, aki még írni-olvasni sem tudott. Egy 
napon, amikor utasra várakozott a csónakjával, egy nagy tudós szállt be hozzá: 

- Te csónakos, mennyit kérsz azért, hogy átvigyél engem a túlsó partra? 

- Általvinném biza az urasságot egy ezüstír’! 

A tudósnak nem tetszett a csónakos válasza. Lenézte őt az egyszerű be¬ 
szédmódja miatt: 

- Ez meg miféle beszéd! Hát nem ismered a nyelvtant? 

A szegény csónakos a fejét csóválva válaszolt: 

- Nem én, uraság, gyerekkoromba csak betyárkottunk, nem tanútunk 
mink sömmit! 

- Hát, szégyellheti magát az ilyen! Elpocsékolta az élete negyedrészét... - 
mondta a tudós gúnyolódva. 

A csónakos elszégyellte magát, a haja tövéig elpirult. Sértette a büszkesé¬ 
gét, hogy a szemére hányták tudatlanságát. Egy kis idő múlva a tudós ismét 
megkérdezte: 

- Allah tudja, te talán még matematikát sem tanultál? 

A csónakos megint csak szégyenkezve válaszolt: 

- Nem én, uraság, nem tanúttal én aztat sem! Mondottam már, 
gyerekkoromba nem möntünk mi oskolába! 

A tudós erre is megvető arckifejezéssel szapulta a csónakost: 

- Micsoda szégyen! Elpocsékoltad az élete negyedrészét. 

A csónakos csak evezett tovább, és egy kis idő múlva a tudós újra meg¬ 
kérdezte: 

- Csak azt ne mondd, hogy fizikát és kémiát sem tanultál soha! Vagy nem 
ismered ezek a tudományokat sem?” 


16 




A szerencsétlen csónakos igencsak megunta már, hogy utasa folyton őt 
szapulja - hiszen már kitalálhatta volna a válaszát a kérdésre! Azt mondta a 
tudásával hencegő embernek: 


- Tán haszontalanul telt az életöm negyede, mer csak nem ösmerem azt se, 
amiről az uraság beszél, hisz nem tanúttunk mi ilyet sose! 

A tudós kevélyen kérdezte tőle: 

- Hát akkor, te csónakos, ha nem ismered sem a nyelvtan, sem a matema¬ 
tikát, a fizikát vagy a kémiát, akkor minek is élsz te ezen a világon? 

A csónakosnak nem akaródzott megfelelni erre a kérdésre, mert közben 
az idő elromlott, és egyre nagyobb hullámok tornyosultak körülöttük. Az erő¬ 
sen hullámzó tengeren pedig a csónakos dolga is nehezebb lett. Mivel látta, 
hogy a tudós választ vár tőle, így felelt neki: 

- Azér vagyunk a világba, uraság, hogy a gyerökeinknek, a családunknak 
a betevőt előteremtsük! 

Ekkor már a tudós is észrevette, hogy az idő rosszra fordult, és a tenger 
egyre jobban hullámzik. Nem foglalkozott már a csónakossal. A viharos tenger 
úgy dobálta a kis csónakot, mint egy dióhéjat, a csónakos pedig a tudóshoz 
fordult, aki nem kérkedett már annyira a tudásával: 

- Az uraság tud úszni, nemde? 

A tudós könyörögve válaszolt: 

- Allahra, jó csónakos uram, nem tudok én úszni! Gyerekkoromtól min¬ 
denféle tudományt tanultam, az úszásra nem maradt időm! Talán veszélyben 
van az életem? 

A csónakos válasza az elevenébe talált: 

- Hóha! Micsoda életveszély? Nincs mit tenni mostan, csak fohászkoggyon 
az uraság, hogy a csolnak fel ne borújjék! Mert akkor a vízbe fullad biza, és ak¬ 
kor elpocsékolta az élete egész részét! 



A Prófétánk (s.a.w.) egy 
nap azt mondta: 


„Ha valaki lenézi egy muszlim 
testvérét, az elegendő bűn neki.” 

(Muszlim, Birr, 32) 



A HÁROM SZOBOR 


V olt egyszer két szomszédos ország. Ezeknek az országoknak a királyai 
soha nem háborúztak egymással. Ehelyett minden alkalmat kihasz¬ 
náltak arra, hogy olyan kis játékokat játsszanak, amelyekkel próbára tehették 
egymás eszét. Ünnepekre vagy születésnapokra különleges ajándékokat küld¬ 
tek egymásnak, és várták a megfejtést az ajándékban rejlő feladványra. 

Egy napon az egyik király a palotába hívatta az udvari szobrászát, és titkos 
megbízást adott neki. Három színarany szobrot rendelt a szobrász uraságtól, 
arasznyi magasakat. Megparancsolta, hogy a szobrok ugyanúgy nézzenek ki, 
de legyen köztük valami titkos, szinte észrevehetetlen apró különbség. Ezt a 
különbséget a királyon és a szobrászon kívül nem ismerhette senki más. 

A szobrász rögvest neki is látott a munkának. A hosszú napokig tartó, 
lázas munka után készen is lett a három aranyszobor. A királynak nagyon tet¬ 
szettek a szobrok, és rögtön el is küldte őket a szomszédos királynak ajándékba. 
Egy levelet is írt melléjük, amiben köszöntötte szomszédját születésnapja alkal¬ 
mából. így szólt a levél: 

„Kedves barátom! Ezeket a kis ajándékokat küldöm neked születésnapod¬ 
ra. Ne tévesszen meg az, hogy a szobrocskák annyira hasonlítanak egymásra. 
Van köztük egy titkos különbség. A szobrok közül az egyik nagyon értékes! 
Lássuk, meg tudod-e fejteni, hogy melyikük értékesebb a többinél?” 

A király érdeklődve vizsgálgatta a szobrokat, de első pillantásra nem látott 
közöttük semmi különbséget. Hiába méregette őket, a súlyuk is azonos volt. 
Megvizsgáltatta a szobrokat az ékszerészével, de mindegyik színaranyból ké¬ 
szült. Megnézette a saját szobrászával, de az sem talált köztük különbséget. 

A király az udvarába hívatott mindenkit az országából, aki segíthetett a 
rejtély megoldásában, és megvizsgáltatta velük a szobrocskákat. De a rejtvényt 

senki nem tudta megfejteni. Ahogy teltek-múltak a napok, a király egyre ha¬ 
ragosabb lett. 

Az országának összes bölcse és tudósa megtett mindent, de nem tudták 
megoldani a feladványt. Végül egy napon a rejtvény híre fülébe jutott egy le¬ 
génynek, aki a király tömlöcében ült. Ezt a legényt, akinek nem akadt párja 
éles eszét és iskoláit tekintve, azért vetették tömlöcbe, mert kritizálni merte a 
királyt. A legény megüzente a királynak, hogy ő maga is meg szeretné vizsgálni 
a szobrokat. A király, aki ekkorra már teljesen kétségbeesett, rögtön elfogadta 
a legény ajánlkozását. A színe elé kérette a legényt, aki nagy figyelemmel, órá¬ 
kon át tanulmányozta a szobrocskákat. Meg is akadt a szeme a szobrok fülén. 
Finom, vékony selyemfonalat kért - és lássatok csodát! A fonal, amit az egyik 
szobor fülébe dugott be, a száján jött ki. Nyomban meg is próbálta a másik 
szoborral - hát a fonal a szobor másik fülén jött ki. Ámuldozott is mindenki, 
aki nézte. A legény megértette, hogy közel jutott a megoldáshoz, és izgatottan 
vette kezébe a harmadik szobrot - annak meg hiába dugta a fülébe a fonalat, 
nem jött ki belőle sehol - néhány ujjnyira a fülében megakad, és nem mozdult 
tovább. 

Az iíjú, miután így felfedezte a szobrok titkát, elmagyarázta a királynak is. 
A király pedig rögvest megírta a levelet a szomszédjának: 

„Megvizsgáltam a szobrokat, amiket küldtél, barátom. Igaz, ami igaz, nem 
volt könnyű megtalálni köztük a különbséget! A szobrok egyike olyan, mint 
az az ember, aki mindent továbbad, amit hallott. A másik szobor olyan, mint 
az, aki, ha az egyik fülén hall valamit, az mindjárt ki is megy a másikon. A 
harmadik pedig az az ember, aki a szívbe rejt el mindent, amit hall. Ez hát a 
legértékesebb a három közül!” 




A Prófétánk (s.a.w.) egy 
nap azt mondta: 


„Elegendő hazugságnak az, 
ha valaki mindent továbbad, 
amit hall.” 




(Muszlim, Mukaddime, 5; Abu Dawud, 
Adab, 80/4992) 

2 Ml AZ A „HADÍSZ”? 

cJ 


A „hadísz” szó jelentése: beszéd, hír, elbeszélés. Vallási ér¬ 
telemben pedig a hadísz azt jelenti: a szeretett Prófétánk (s.a.w.) 
szavai és viselkedése. 

A hadíszokat így csoportosíthatjuk: 

Szóbeli hadísz: 

A Prófétánk (s.a.w.) által mondott szavak. 

Például: 

A szeretett Prófétánk (s.a.w.) azt mondta: „A testvérünkre 
mosolyogni is adománynak számít. Adomány az is, ha az utat 
megmutatjuk annak, aki eltévedt.” (Tirmidhi, Birr, 36/1956) 

Cselekvésbeli hadísz: 

A Prófétánk (s.a.w.) különböző cselekedetei, viselkedése. 


Például: 

Ha Mohammed Prófétával (s.a.w.) valami kellemes dolog 
történt, vagy jó hírt kapott, leborult és imádkozott, hogy Állati¬ 
nak hálát adjon érte. (Ibn Madzsah, Szálát, 192) 


9 - 

Megjegyzés: 

Ha Mohammed Prófétának (s.a.w.) tetszett valamelyik 
Társa viselkedése, és azt helyesnek találta, az a viselkedés is 
hadísz számunkra. Mert a Prófétánk (s.a.w.) nem utasította 
el ezt a viselkedést, hanem szépnek találta. 

Például: 

A Prófétánk (s.a.w.) magához hívta a müezzinjét, Bilált, 
és azt mondta neki: 

- Bilál! Milyen cselekedetet cselekedtél, amivel előttem 
léptél a Paradicsom kertjébe? Mert tegnap éjjel hallottam a 
lépteid hangját a Paradicsomban.” 

Hazreti Bilál pedig azt felelte: 

- Allah Küldötte, ahányszor valami rosszat teszek, rögtön fel¬ 
állók, és imádkozom két rakát!” 

Erre a Prófétánk (s.a.w.) azt felelte: 

- Hát, bizony, akkor ezért van! (Ibn Huzajma, Szahih, II, 213) 

A SIKER ÉS GAZDAGSÁG 

ÚTJA 


E gyszer egy szegény asszony kiment a háza mellé, hogy kiteregesse a 
mosott ruhát, és meglátta, hogy három hófehér szakállú öregember ül 
a ház fala mellett. Sosem látta még őket azelőtt, el sem tudta képzelni, hogy mi 
dolguk lehet az ő udvarában, így hát megkérdezte: 

- Hát ti meg kik vagytok, és mit csináltok az udvarunkban? 

A három öregember egyike azt felelte: 

- Nagyon messziről jöttünk idáig. Megéheztünk és meg is szomjaztunk! 

Az asszony vizet hozott a házból, megkínálta őket, majd így szólt: 

- A férjem nincs idehaza, de majd megjön estefelé. Ha tudtok várni addig, 
szívesen vendégül látunk benneteket. De megbocsássatok, most, hogy a férjem 
még nem tud róla, nem hívhatlak meg benneteket. 

A másik öregember így szólt: 

- Ne szomorkodj emiatt! Még ha be is hívnál minket, úgyse fogadnánk el 
a meghívást, míg a férjed haza nem tér. 

Estére megjött az asszony férje is, a feleség pedig elmesélte neki, mit be¬ 
szélt a kint várakozó vendégekkel. A férje azt mondta neki: 

- Menj hát, és hívd be őket, hogy ételt kínálhassunk nekik! 

Amint az asszony meghívta a házába a három öregembert, az egyikük azt 
felelte: 

- Bizony, mi mindhárman nem léphetünk a házatokba egyszerre. Ennek 
az öregnek a neve itt Gazdagság, a másiké Siker, az enyém pedig Szeretet. Csak 
egyikünket hívhatjátok meg magatokhoz! Menj hát, és tanácskozzátok meg a 
férjeddel, hogy melyikünket akarjátok meghívni. 

Az asszony ámuldozva szaladt vissza a házba, és elújságolta a férjének, 
hogy mit mondott az öreg. A férj izgatottan mondta: „Jó, akkor hívjuk be Gaz¬ 
dagságot, és ha vendégül látjuk az öregembert, végre gazdagok lehetünk!” 

Az asszony azonban más véleményen volt: „Te ember, ha engem kérdel, 
hívjuk be Sikert, és egész életünkre sikeresek leszünk!” 

A kisfiúk, aki a kemence mellett játszott, így szólt hozzájuk: 

- Anyácskám, apácskám, miért nem hívjátok be Szeretetet? Mindig teli 
lenne a kis házunk szeretettel! 

Az anyának és apának nagyon tetszett a fiacskájuk tiszta, ártatlan kíván¬ 
sága. Ők is úgy döntöttek hát, hogy hívják be Szeretetet. Az asszony kiment az 
udvarra, és így szólt az öregekhez: 

- Melyiktek az, akit Szeretetnek hívnak? Mert mi bizony őt akarjuk meg¬ 
hívni a házunkba! 





















A Szeretet nevű öregember felkelt, és elindult befelé, de felkelt vele Gaz¬ 
dagság és Siker is, és követték őt a házba. Az asszony csodálkozva kérdezte: 

- Hogyhogy ti is bejöttök? Hiszen én csak Szeretetet hívtam meg! 

A Siker nevű öregember így válaszolt: 

- Ha Gazdagságot vagy engem hívtatok volna meg, akkor csak egyikünk 
mehetett volna be hozzátok. De ti Szeretetet hívtátok, és ő bárhova megy, oda 
követjük őt mi is. Mert ahol az emberek között szeretet van, ott bizony siker és 
gazdagság is lesz! 




A Prófétánk (s.a.w.) egy 
nap azt mondta: 


„Nem léphettek be a Paradicsom 
kertjébe, amíg nem hisztek. És nem hisz¬ 
tek igazán, amíg nem szeretitek egymást. 
És mondok nektek valamit, ha ezt meg¬ 
teszitek, megszeretitek egymást: köszönt¬ 
sétek egymást békével!” 



(Muszlim, Imán, 93) 






AZ IGAZI ERŐ 


I szmail nagyon mozgékony és türelmetlen gyerek volt. Játék közben gyak¬ 
ran megharagudott barátaira. Nagyon gyorsan felmérgesedett és kiabálni 
kezdett. Igazságtalan vitatkozásával sok barátját megbántotta. Később megbán¬ 
ta, amit tett, bocsánatot kért, és próbálta megbékíteni őket. Egy napon, amikor 
fociztak, azt akarta, hogy a legjobb barátja, Mehmet, neki passzolja a labdát. 
Mehmet viszont nem akart passzolni, inkább ő maga próbálkozott meg azzal, 
hogy gólt rúgjon, ám nem sikerült neki. Azonban megvolt az ok a veszekedésre, 
amit Iszmail oly régen várt már. A játék izgalmában és a kihagyott gól miatti 
csalódás miatt olyat mondott Mehmetnek, amivel nagyon megbántotta. Iszmail 
szavai összetörték Mehmet szívét. 

- Többet nem állok szóba veled, Iszmail! - mondta, és nagy szomorúsággal 
hagyta abba a játékot. 

Iszmail megértette, mennyire megbántotta a legjobb barátját. Azonnal meg¬ 
bánta, hogy feldühödött, és nem tudta visszafogni a haragját. Akárhányszor is 
kért bocsánatot Mehmettől, nem tudta rávenni, hogy kibéküljön vele. Ahogy 
nagy szomorúsággal üldögélt otthon, odajött hozzá a nagypapája, akit nagyon 
szeretett. A nagypapa olyan volt, mintha egy meséből lépett volna elő - nem volt 
olyan gond, amit ne tudott volna megoldani. Amint meglátta, mennyire szomo¬ 
rú az unokája, kíváncsian kérdezte: 

- Ejnye, kisfiam, miért vagy ilyen bánatos? 

Iszmail elmesélte, hogy mi történt közte és Mehmet között. Elpanaszolta, 
hogy nem volt képes visszafogni a haragját. A nagypapa végighallgatta, aztán 
odahozott Iszmailnak egy zacskó szöget, egy kalapácsot, meg egy darab deszkát, 
és azt mondta: 

- Mostantól, ha haragodban megsérted egy barátodat, verj bele egy szöget 
ebbe a deszkába. Aztán, ha megbocsát neked, és kibékültök, húzd ki belőle, rend¬ 
ben? 

A nagypapa terve felkeltette Iszmail figyelmét. Fogta a deszkát, a szögeket 
meg a kalapácsot, és a szobájába ment. Másnap pedig nekikezdett a szögelésnek. 
Az első nap hét barátja szívét törte össze. Amikor hazaért az iskolából, az első 

dolga az volt, hogy hét szöget beverjen a deszkába. De amikor közben kétszer is a 
saját kezére ütött a kalapáccsal, és megérezte a fájdalmat, ő maga is kezdte jobban 
megérteni: először gondolt a barátaira, akiknek fájdalmat okozott. Másnap már 
egy kicsit figyelmesebb volt: négy embertől is bocsánatot kért, akiket előző nap 
megbántott. De megint nem tudott uralkodni magán, és haragjában újabb öt 
barátját bántotta meg. Amikor hazaért, kihúzott a deszkából négy szöget a négy 
ember miatt, akiktől bocsánatot kért. A megbántott barátok miatt pedig újabb öt 
szöget vert a deszkába. 

Két hét telt el így. A második hét végén úgy ért haza az iskolából, hogy aznap 
nem bántott meg senkit, sőt, már bocsánatot kért mindazoktól, akikkel addig 
összeveszett. Boldogan ment a nagypapájához, hogy megmutassa neki a desz¬ 
kát: 

- Papa, nézd! Ma egy szöget sem vertem a deszkába. Már tudok uralkodni a 
haragomon. És már kihúztam minden szöget, amit a deszkába vertem, mert már 
bocsánatot kértem minden barátomtól! 

A nagyapa szeretettel nézett unokájára: 

- Bravó, Iszmail! Ez az első lecke, amit meg kellett tanulnod. Most nézzük a 
második leckét! Nézd csak ezt a deszkát, mit látsz rajta? 

- Egyetlen szög sincs már a deszkában, nagypapa! 

- Igen, igaz, nincs már benne szög, de csupa lyuk a szögektől, amiket kihúz¬ 
tál belőle, nem? 


- Vagyis? 


- Vagyis, ha belevered a szöget a deszkába, és aztán kihúzod onnan, a deszka 
már nem lesz olyan, mint előtte. A szög kijön, de a helye megmarad, ahogy mon¬ 
dani szokás. Ezt soha ne felejtsd el, drága kisfiam! Ha bocsánatot is kérsz, és meg 
is bocsájtanak, az emberben mindenképp nyoma marad annak, hogy egyszer 
megsebezted a szívét. Mert az a seb, amit karddal ejtenek, begyógyul egyszer, de 
az a seb, amit a szavaid ejtenek, soha nem gyógyul be teljesen. Érted? Mostantól 
ne legyél dühös, és ne bánts meg senkit, rendben? 





A Prófétánk (s.a.w.) egy 
nap azt mondta: 


„Nem az az igazi hős, aki birkózás¬ 
ban legyőzi az ellenfelét, hanem az az iga¬ 
zi hős, aki képes megfékezni a haragját.” 

(Bukhari, Adab, 102; Muszlim, Birr, 106-108) 

EGY KIS MOSOLY 


E gy kislány kedvesen rámosolygott arra az emberre, aki szembe jött 
vele az úton. 

Ennek az embernek az élete nagyon nehéz volt. Nagyon rosszkedvű 
volt, mert nem tudta kifizetni az adósságait. De amikor meglátta a mosoly¬ 
gó kislányt, mindjárt jobban érezte magát. Visszaemlékezett a régi, boldog 
napokra. Eszébe jutott egy régi barátja is, akit egykor annyira szeretett. El is 
döntötte, hogy felhívja ezt a barátját, és megkérdezi, mi van vele. 

A barátja nagyon megörült, amikor a telefonban meghallotta a hang¬ 
ját. Mindketten boldogok voltak, hogy beszélhettek egy régi baráttal, és újra 
találkozhattak. Az ember azt is elmondta a barátjának, hogy milyen nehéz 
helyzetbe került, a barátja pedig úgy döntött, hogy segít rajta. így hát mind¬ 
ketten elégedettek voltak: az egyikük megmenekült a nehézségektől, a másik 
pedig segíthetett egy barátjának. Az ember, aki a barátjának segített, olyan 
boldog volt, hogy aznap este, miután egy étteremben megvacsorázott, nagy 
borravalót adott a pincérnek. A pincér addig még soha senkitől nem ka¬ 
pott annyit. Annyira megörült neki, hogy amikor hazafelé tartott, és az úton 
meglátott egy szegény öregembert, bőséges adományt adott neki. 

Az öregember boldogságát el sem tudjuk mondani. Aznap bárkitől is 
kért segítséget, senki nem adott neki semmit. Pedig akkor az öregember 
már egy egész napja egy falatot sem evett. Boldogan adott hálát Allahnak, a 
kapott adományból ennivalót vett magának, és hazaindult. 

Hát egyszer csak meglátott egy kutyakölyköt. Nagyon aranyos kiskutya 
volt! A szegény kölyöknek nem volt senkije, csak reszketett egyedül az esti 
hidegben, és olyan sovány volt, hogy a csontjai is kilátszottak. Az öregem¬ 
ber megsajnálta a kiskutyát, és úgy döntött, hogy magához veszi. A szegény 

öreg, aki egy nagy ház pincéjében lakott, otthon adott pár falat ennivalót a 
kiskutyának. A kutyus megtöltötte a gyomrát, és végre meleg helyen lehetett 
- ő is nagyon boldog volt ám! 

A kis kutyakölyök meg az öregember elégedetten tértek nyugovóra. Ám 
aznap éjjel a házban az egyik kályhából kipattant egy szikra, és lángra kapott. 
A kiskutya felébredt a tűzre, és vadul ugatni kezdett. A házban minden¬ 
ki hallotta a hangos ugatást, és felébredt az összes lakó. Rögtön meglátták, 
hogy ég a ház! Mindenki mentette az életét, és próbálták a tüzet is kioltani. 
Amikor sikerült eloltani a lángokat, látták, hogy Allahnak hála, senkinek 
nem esett semmi baja. Időben vették észre a tüzet, ezért nemcsak az életüket 
mentették meg, de az értékes holmik is megmaradtak. 

A nap végére egy egész ház minden lakója megmenekült. A haláltól 
megmenekült lakók nem győzték megköszönni a hős kutyusnak és az öreg- 

embernek. Az öregember pedig fohászkodott azért a pincérért, aki este 
adományt adott neki. A pincér fohászkodott azért az emberért, aki a nagy 
borravalót adta. A gazdag ember fohászkodott a régi barátjáért, aki felhívta 
telefonon, és megkérdezte, hogy mi van vele. A barátja pedig, akinek annyi 
nehézség volt az életében, hálás volt a segítségért. 

De mindennél fontosabb, hogy mindezek az emberek minden jót, ami 
ezen a napon velük történt, egy kislány mosolyának köszönhették. 




A Prófétánk (s.a.w.) egy 
nap azt mondta: 


„A testvérünkre mosolyogni is ado¬ 
mánynak számít. Adomány az is, ha az 
utat megmutatjuk annak, aki eltévedt, 
adomány vezetni azt, aki nem látja az 
utat...” 


(Tirmidhi, Birr, 36/1956) 

APAI SZERETET 


E gy nyolcvanéves idős apa és a negyvenöt éves fia a nappali szobában 
üldögéltek. Felidézték a régi emlékeket, beszélgettek, aztán a fiú lassan 
elcsendesedett. Az apa azonban még szeretett volna kicsit beszélgetni a fiával. 
Egyszer csak a szoba ablakába leszáll egy varjú. Az idős apa egy kis ideig mo¬ 
solyogva nézte a varjút, aztán eszébe jutott valami. A fiához fordult, és meg¬ 
kérdezte: 

- Mi az, fiam? 

A fia elcsodálkozott az apa kérdésén, de azért válaszolt neki: 

- Egy varjú az, apám! 

Az idős apa ismét figyelmesen megnézte a varjút, majd újra megkérdezte: 
- Mi az, fiam? 

A fia még jobban elcsodálkozott. Azt gondolta, talán nem hallotta az apja, 
ezért hangosabban válaszolt neki: 

- Apám, az egy varjú! 

A varjú még mindig ott ült az ablakpárkányon, vicces mozdulatokkal for¬ 
gatta jobbra-balra a fejét, csőrével a tolláit igazgatta, aztán megint rájuk nézett. 
Az idős apa harmadszor is megkérdezte: 

- Mi az, fiam? 

A fia csodálkozása most már türelmetlenségbe fordult: 

- Az egy varjú, apám! Már harmadszor kérdezed meg. Hát nem hallod, 
amit mondok? 

Az apa negyedszer is feltette a kérdést, de erre már a fia teljesen elvesztette 
a türelmét, és igencsak emelt hangon válaszolt: 

- Apám, most szórakozol velem? Már negyedszer kérdezed, hogy mi az, és 
hiába válaszolok, te továbbra is csak ugyanazt kérdezed. Hát nem látod, hogy 
dolgom lenne, vagy csak a türelmemet akarod próbára tenni? 

Az idős apa arcáról eltűnt az addig töretlen mosoly. Felkelt a székéről, be¬ 
ment a szobába, és kezében egy füzettel tért vissza. Egy napló volt az. A fia 
nézte, ahogy az idős édesapja a füzetben lapozgat, és megbánta már, hogy fel¬ 
emelte a hangját. Ekkor az öregember megtalálta a füzetben azt, amit keresett. 
Az egyik oldalon kinyitva a fiának nyújtotta a naplót, és ismét elmosolyodott, 
kicsit úgy, mint korábban. 

- Felolvasod nekem ezt az oldalt, fiam? 


























A fia olvasni kezdte: 

„Ma a hároméves kisfiámmal üldögéltünk a nappaliban, és az előttünk 
lévő ablak párkányára leszállt egy varjú. A kisfiam huszonháromszor kérdezte 
meg tőlem, hogy mi az. Mindannyiszor szeretettel öleltem át, és azt feleltem, 
hogy egy varjú az. Üjra és újra ugyanazt kérdezte, én meg újra és újra ugyanazt 
válaszoltam. Hogy zavart-e? Nem! Ahogy ártatlanul újra és újra ugyanazt kér¬ 
dezte, a szívem szeretettel telt meg.” 

Mire a fiú befejezte az olvasást, könnyek ültek a szemében. Szeretettel ölel¬ 
te át édesapját, újra és újra bocsánatot kérve tőle. 





A Prófétánk (s.a.w.) egy 
nap azt mondta: 


„Egyetlen gyermek sem fizetheti 
vissza az édesapjának azt, ami jár neki. 
Talán ha rabszolgaként találja az apját, 
és a saját szabadságával váltja ki őt, akkor 
megadja neki azt, ami a joga.” 

(Muszlim, Itk, 25; Abu Dawud, Adab, 119-120; 



Tirmidhi, Birr, 8/1906) 








A SZOMSZÉD A 
PARADICSOM KERTJÉBEN 


M ózes próféta egy napon elgondolkodott azon, hogy vajon ki lesz a 
szomszédja a Paradicsom kertjében. Nagyon szerette volna tudni! 
így hát a kezét felemelve fohászkodott a Mindenható Allahhoz: 

- Uram! Mondd meg nekem, ki lesz a szomszédom a Paradicsomban! 

Hatalmas Ura pedig azt a hírt adta tudtára: „A te szomszédod a Paradi¬ 
csomban egy hentes lesz, aki ebben meg ebben a városban él!” 

Mózes próféta hálát adott Allahnak, de nagyon szerette volna megtud¬ 
ni, hogy egy hentes hogy lehet az ő szomszédja a Paradicsomban. Rögvest 
útnak indult, hogy megismerkedjen ezzel a hentessel. Amikor a városba 
ért, megkérdezte, merre van a hentes boltja, és hamarosan meg is találta. 
Belépett a boltba, és köszöntötte a hentest. Azt nem árulta el neki, hogy ő 
próféta. Egy darabig beszélgettek, és amikor a hentes megtudta, hogy Mózes 
prófétának nincs hol megszállnia éjszakára, meghívta őt a házába vendég¬ 
ségbe. Szívesen látott vendége tiszteletére saját kezével készített vacsorát, és 
kedvesen szolgálta ki Mózes prófétát a házában. 

Mózes próféta érdeklődve figyelte, hogy mivel foglalkozik vendéglátója 
az otthonában. Megtudta, hogy van egy idős édesanyja. Amíg az édesanyja 
jól nem lakott, a hentes egy falatot sem evett. A nénike már olyan öreg volt, 
hogy semmiben nem tudott gondoskodni magáról. így hát a fia szolgálta 
ki őt mindenben. Egyetlen nő sem volt, aki hajlandó lett volna az idős asz- 
szonnyal egy házban lakni és gondozni őt. Ezért a hentes, hogy el ne szo- 
morítsa édesanyját, meg sem házasodott. 

Mózes próféta csodálattal figyelte a fiút, aki szeretettel és tisztelettel 
szolgálta ki az édesanyját. Amikor mindenben ellátta őt, az öreg nénike 
gyenge, hal hangon súgott valamit a fiának. A fia mosolyogva válaszolta: 

- Ámin, anyácskám, ámin! 

Mózes próféta nagyon kíváncsi lett, hogy vajon mit mondhatott az 
anya a fiának, megkérdezte hát a hentest, aki így felelt: 

- Anyám mindig így fohászkodik értem, amiért gondoskodom róla és 
kiszolgálom őt: „Allah tegyen téged Mózes próféta szomszédjává a Para¬ 
dicsom kertjében!” Én meg mindig ámint mondok erre a szép fohászra. 
De persze én csak egy egyszerű hentes vagyok, hogy is lehetnék egy ilyen 
hatalmas próféta szomszédja!” 

Könnyek szöktek Mózes próféta szemébe. Felkelt, megölelte a hentest, 
és így szólt hozzá: 













- Ó, Paradicsombéli szomszédom! Te, Allah kitűnő szolgája! Bizony, én 
vagyok Mózes próféta! A Mindenható Allah küldött engem hozzád. Tud¬ 
tomra adta, hogy szomszédok leszünk a Paradicsom kertjében. Megnyer¬ 
ted édesanyád szívét, kiérdemelted a fohászait. Kiérdemelted, hogy a Pa¬ 
radicsom kertjébe léphess. Azért jöttem, hogy ezt a jó hírt átadjam neked. 
Mert az istenszolgálat után a legjobb cselekedet az, ha valaki kiszolgálja az 
édesanyját és édesapját, és megnyeri a szívüket!” 

Az ámuldozó hentes szemét is döntötték a boldogság könnyei. A két 
jó ember, akik majd egymás szomszédjai lesznek a Paradicsom kertjében, 
leült az asztalhoz, és hálát adtak Allahnak azokért az ízes ételekért, ame¬ 
lyekkel már ebben a világban megajándékozta őket. 




A Prófétánk (s.a.w.) egy 
nap azt mondta: 

- Elmondjam nektek, hogy mi a legsúlyo¬ 
sabb a nagy bűnök közül? 

A társai azt felelték: 




- Igen, Allah Küldötte! 

- Allahon kívül mást imádni, és engedet¬ 
lennek lenni a szüléitekkel szemben! 

(Bukhari, Sahadah, 10, Adab 6; Muszlim, Imán 143) 









Ml AZ A „SZUNNA”? 


A hadísztudósok sokszor hasonló értelemben használják a 
„hadísz” és a „szunna” szavakat. 

A „szunna” szó jelentése szó szerint: út, útvonal. 

Vallási értelemben, a szunna: 

A Prófétánk (s.a.w.) szavai, cselekedetei, vagy az általa lá¬ 
tott és hallott események helyeslése, elfogadása, az ezeket el¬ 
beszélő beszámolók. 

Kedves barátaim! Röviden összefoglalva, a szunna szere¬ 
tett Prófétánk életének példája. Ha a szunna szerint élünk, az 
azt jelenti, hogy úgy élünk, ahogy szeretett Prófétánk is élt. 

Például: 

Kellemes illatokat használni, a fogainkat alaposan megtisztí¬ 
tani is szunna. Az emberekkel való kapcsolatainkban kedvesnek 
lenni, udvariasan viselkedni velük is szunna. 









A SZORGALMAS EMBER 


E gyszer három barát egy szép ki patak partjára ment pihenni. Gon¬ 
dolták, egy piknikkel kellemes időt tölthetnek együtt. Ahogy a patak 
mellett sétáltak, hogy alkalmas helyet keressenek, a távolban megpillantottak 
egy furcsa embert. Az ember furcsa mozdulatokat végzett. A barátok nagyon 
kíváncsiak lettek, hogy vajon mit csinálhat. Közelebb mentek hozzá, és igen¬ 
csak elcsodálkoztak azon, amit láttak! Az ember a nadrágját térdig feltűrve ta- 
picskolt a vízben, és közben a kezével kötött valamit. A fejét folyton megrázta, 
hogy megszólaltassa a sapkájára szerelt csengettyűket. Közben a hátára kötözött 
hordóban egyik oldalról a másikra lötyögtetett valamit, és azt is hallották, hogy 
maga elé motyog. 

A barátok közül a legkíváncsibb megszólította a különös embert: 

- Jó munkát, földi! Ne haragudjon már, de nagyon érdekelne, hogy mit is 
csinál így a patak közepén? 

Az ember így felelt: 

- Hogy mit csinálok? A falunk mecsetében bepiszkolódtak a szőnyegek, és 
az imám keresett valaki, aki kimosná őket. No, hát én ráérek, és mint láthatják, 
kimosom a patakban a szőnyegeket. Az imám is ad pár garast a munkáért, kö¬ 
szönöm is neki. Bizony, nekünk is meg kell keresni a kenyérre valót, ebben a 
hiábavaló világban meg sem lehetünk másképp! 

- És miért vannak csengők a sapkáján földi? 

- Ááá, hogy azok? Ez a babföld itt a patak mentén a szomszédomé. Meg¬ 
kért, hogy vigyázzak a földjére. A csengők hangjával ijesztem el a varjakat a 
szomszédom földjéről. Mert bizony a varjú meg a bab nagy ellenségek! Allah 
fizesse meg neki, szüretkor a szomszédom majd ad egy-két véka babot a fárado¬ 
zásomért. Nekünk is csak ebben a világban kell megélnünk valahogy! 

A másik barát megkérdezte: 

- És mit csinál azzal ott a kezében? 

- A szomszédasszonyom két kisgyermekkel maradt egyedül, mikor a férje 
meghalt. Egyiküknek nincs pulóvere, a szegénykének, láttam, hogy tegnap a 
hidegben reszketve játszott az utcán. Ebben a világban bizony nem mindig csak 
saját magunkért kell munkálkodnunk! Kötök egy pulóvert a kis árvának. Hátha 
fohászkodik majd értem! Nem élhetünk hiába ebben a hiábavaló világban! 

Az a barát, aki először kérdezett, még mindig kíváncsi volt: 

- Azt már meg sem kérdem, miért van a hátára kötve az a hordó - gondo¬ 
lom, vajat köpül benne. Hanem mi az, amit közben mondogatott? Talán beszél¬ 
getett valakivel? 

- Neeem, dehogy! Most már, Allahnak hála, tudok Koránt olvasni. A néhai 
tanítóm a Já Szín szárát adta fel nekem, hogy megtanuljam. Allah legyen vele 

elégedett! A múlt hónapban meghalt a szomszédom nagyapja, ma este tartjuk 
a mecsetben a megemlékezést. Sok jót tett nekem az az öregember, meg hát a 
szomszédom is volt. Aztán mégsem lehetek itt tétlenül, nem-e, jó uram? Gon¬ 
doltam, legalább emlékezetből elmondok egy Já Szín szúrát, és elküldöm neki 
a jutalmát, azt olvastam hát. Hiszen nem hagyhatjuk, hogy tétlenül maradjunk 
ebben a hiábavaló világban, nemde, uraságok? 



A Prófétánk (s.a.w.) egy nap 
azt mondta: 

„A legjobb az emberek közül az, aki a 
leghasznosabb az embereknek!” 

(Tabarani, Medzsmaul Evszat, VI, 58; Szujúti, 
al-Dzsámi al-Szaghír, II, 8) 

A JÓSÁG JUTALMA 


E gy boltok kitett egy táblát az üzlet kirakatába: „Kutyakölykök eladók!” 
Rögtön be is jött hozzá egy kisgyerek: 

- Mennyiért adja a kiskutyákat, bácsi? - kérdezte. 

- Mindegyik ötezer forint - válaszolta a boltos. 

A kisfiúnak nem volt, csak kétezer forintja. Megegyeztek abban, hogy a 
hátralévő háromezer forintot heti ezerforintos részetekben, három hét alatt 
fogja kifizetni. Aztán eljött az idő, hogy kiválassza a neki tetsző kiskutyát. 

A szebbnél-szebb öt kiskutya az anyakutya mellett ugrándozott és játszott. 
Azonban a kisfiú észrevette, hogy az egyik kölyök sánta, és alig tud járni. Kí¬ 
váncsian kérdezte a boltostól: 

- Bácsi, ennek a kiskutyának mi baja van? 

- Azt mondta az állatorvos, hogy ez a kölyök sánta marad. Van valami 
probléma a csípőjével. 

A kisfiú döntött: 

- Én a sánta kutyust akarom! 

Ezen a boltos igencsak elcsodálkozott. Mosolyogva mondta: 

- Hát jól van, ha akarod, azt megkaphatod ingyen is! 

- Nekem nem kell ingyen. Ez a kölyök semmivel sem rosszabb, mint a 
testvérei! - mondta a fiú, és egy kis sértődöttség érződött a hangjában. 

A boltos nem értette a dolgot. Meglepetten kérdezte: 

- De hát mihez kezdesz azzal a nyomorék kölyökkel? Abból soha nem lesz 
rendes kutya, nem fog futkározni meg játszani, mint a többi! 

A kisfiú egy kicsit felemelte a nadrágszárát. A bal lába két acélsín közé volt 
erősítve. 

- És az miért baj? Én sem futkározom olyan sokat... én tudom a legjob¬ 
ban, milyen ennek a kiskutyának. Neki meg szüksége van egy olyan barátra, 
mint én.” 

A szegény beteg kiskutyát megvásároló kisfiúnak is már néhány éve a bal 
lábán lévő járógép okozta a legtöbb gondot. Először nagyon reménykedett a 
kezelésben. De ekkorra már a kisfiú lemondott arról, hogy a lába javulni fog. 
Most mégis boldogan tért haza a karjaiban szorongatott kiskutyával. Megmu¬ 
tatta új barátját a szüleinek is, és segítséget kért tőlük: 

- Mit tehetnénk azért, hogy a kutyus jobban legyen? 

Másnap elvitték a kiskutyát az állatorvoshoz, aki megvizsgálta, majd azt 
mondta: 

- Minden reggel masszíroznod kell a kutyád lábát. Aztán pedig legalább 
egy kilométert sétáltatnod kell. így megerősödnek majd a lábizmai. Még ha 
nem is fog teljesen helyrejönni a csípője, legalább könnyebben fog majd járni. 

A kisfiú az örömtől ragyogva tért haza szüleivel. Reggel már türelmetlenül 
várta, hogy elinduljanak sétálni. 

Megkezdték a sétákat a kiskutyával, de az első napokban ez bizony na¬ 
gyon nehéz volt. A kutyusnak nagyon fájdalmas volt a járás, nem akart sétálni 
menni. A kisfiúnak a saját lába is fájt, kétszeresen nehéz volt hát a séta. Ennek 
ellenére a fiú türelmesen kitartott, és két hónapon át minden reggel elmentek a 
kutyussal a szokásos sétára. A harmadik hónapban már mind a ketten sokkal 
könnyebben jártak. Egy reggel, amikor a sétából tértek haza, a kutya kiszaladt 
az útra. Egy arra jövő teherautó elütötte a szerencsétlen kutyát. A kutyus szá¬ 
jából folyt a vér, a kisfiú aggódva kapta a karjaiba, és futva indult vele hazafelé. 
Közben a sín is leesett a lábáról, de észre sem vette. Kifulladva ért haza, és 
édesanyjával azonnal az állatkórházba vitték a kutyát. Ekkor döbbent rá a kis- 

fiú, hogy bár az acélsín már rég leesett a lábáról, nemhogy járni, de futni is jól 
tudott nélküle. 

Miközben aggódva várták, hogy a kutyus túllegyen a műtéten, az édes¬ 
anya azt mesélte kisfiának: 

- A bal lábadban súlyos csontbetegség volt. Ezért tudtál olyan nehezen 
járni. Mindenképpen sok mozgással kellett volna kezelni. De mivel ez nagyon 
fájdalmas volt, de nem voltál hajlandó sem sétálni, sem sportolni. Ez minket 
szomorított el legjobban, mert attól féltünk, ha így megy tovább, elveszíted a 
bal lábadat. Aztán találkoztál ezzel a kis kutyakölyökkel. Annyit törődtél vele, 
hogy jobban legyen, hogy közben te magad is meggyógyultál. 

Miközben a kisfiú érdeklődve hallgatta édesanyja elbeszélését, a műtőből 
kilépő állatorvos is jó híreket hozott: 

- A kutyájuknak szerencséje volt. Olcsón megúszta a balesetet, hamar fel 
fog épülni. 

A kisfiú így tanulta meg, hogy aki jót tesz valaki másnak, az valójában 
saját magával tesz jót. 

A Prófétánk (s.a.w.) egy m 
nap azt mondta: 

- Egyszer egy ember úton volt, és nagyon megszomjazott. Talált 
egy kutat, és leereszkedett bele, hogy vizet merítsen magának, 
aztán kimászott. És akkor mit lát? Egy kutyát, amelynek lógott a 
nyelve a hőségben, és olyan szomjas volt, hogy a nedves homokot 
nyalogatta. Az ember azt gondolta magában: ez a kutya is ugyan¬ 
olyan szomjas, mint én voltam! Azzal visszamászott a kútba, 
a cipőjét megtöltötte vízzel, a foga közé szorítva 
kimászott a kútból, és megitatta a kutyát. A 
Mindenható Allah kedvére volt, amit tett, és 
megbocsátotta miatta a bűneit. 

(Bukhari, Műszakát, 9; Muszlim, Adab, 27; 

Muszlim, Szalam, 153) 

A LEGJOBB TESTVÉREK 


"je gyszer régen egy idős ember egy nagy gazdaságot hagyott a két fiára. 

A testvérek nagyon szerették és becsülték egymást. Mindketten 
erkölcsös és szorgalmas emberek voltak. Mindketten szorgalmasan dolgoz¬ 
tak az apjuk rájuk maradt földeken. Az egyik testvér más megházasodott, 
és hét gyermeke volt. A fiatalabb testvérnek nem volt felesége, családja, és 
egymagában lakott egy kunyhóban. 

A két testvér minden nap végén egyenlően elosztotta egymás közt 
mindazt a terményt, amit aznap összegyűjtöttek. Így teltek a hetek, a hóna¬ 
pok. Egy nap az egyedülálló testvér azt gondolta magában: „Nagyon nincs 
rendjén az, hogy egyenlően osztjuk el egymás között mindazt, amit meg¬ 
termelünk! Én egyedül vagyok, nincs is szükségem ennyi mindenre. Bez¬ 
zeg a bátyámnak nagy családja van, bizony, neki nagyobb szüksége lenne 
rá, mint nekem! Neki a családjával többet kellene kapnia.” 

Miután ezt a fiatalabb testvér végiggondolta, minden éjjel kilopózott a 
kunyhójából, és a sajátjából egy zsák gabonát titokban átvitt a bátyja csűr- 
jébe. 

Azonban a családos testvér is elgondolkodott magában: „Nem jó az 
így, hogy egyenlően osztjuk el a termést. Én házas vagyok, van feleségem, 
vannak gyerekeim. Ha majd megöregszem, ők fognak gondoskodni rólam. 
De az öcsém nem nősült meg, neki nem lesz majd öregkorára senkije. Neki 
nagyobb szüksége van ezekre a javakra!” 

És ezt gondolva a családos testvér is minden éjjel titokban átvitt egy 
zsák gabonát az öccse csűrjébe. És éveken keresztül a két testvér a döntése 
szerint tovább segítette egymást. Csak azt nem értették, hogy a csűrük¬ 
ben lévő gabona mennyisége nem változott semmit. Egy éjszaka, amikor 

mindkét testvér titokban a másik csűrje felé lopakodott, nem vették észre 
egymást, és összeütköztek a sötétben. Ekkor értették meg, hogy mi történt. 
A földre tették zsákjaikat, és könnyek közt ölelték át egymást. 

A Prófétánk (s.a.w.) egy 
nap azt mondta: 

Nem hisz az igazán, Aki nem kívánja 
ugyanazt muszlim testvérének, mint 
amit saját magának is kíván. 


(Bukhari, Imán, 7; Muszlim, Adab, 27; 
Muszlim, Imán 71-72) 






MENNYIT ÉR AZ ANYASÁG? 


S zelim nyolcéves, okos és csintalan gyerek volt. Kimondhatatlanul sze¬ 
rette a játékokat. Ha valaki végre elvitte magával vásárolni, minden 
játékot meg akart venni, amit csak látott. Egy napon a házból kifogyott az en¬ 
nivaló, így édesanyjával együtt elindultak bevásárolni. A boltban a játékosztá¬ 
lyon szebbnél-szebb játékok sorakoztak a polcokon. Mikor Szelim ezt meglátta, 
szinte elvesztette az eszét. A játékautó, a filmekben látott fegyverekhez megszó¬ 
lalásig hasonlító játékpisztoly, a focimezével megegyező focilabda mind na¬ 
gyon tetszett neki. mindet Meg is akarta vetetni mindegyiket az anyukájával. 
Az édesanyja azonban azt mondta: 

- Szelim, kisfiam, nem vehetjük meg az összes játékot, ami tetszik neked, s 
játékot, ami tetszik neked. Válassz ki egyet, és azt megkaphatod! 

Szelim hangosan tiltakozott: 

- De én mindet meg akarom venni! 

- De nincs annyi pénzünk, hogy az összesét megvegyük, kisfiam! 

Ám az édesanyja egy idő után belefáradt abba, hogy hiába magyarázzon a 
fiának. Szigorú hangon azt mondta neki: 

- Már nagy fiú vagy, Szelim! Gyújtsd össze a zsebpénzedet, és vedd meg 
magadnak a játékaidat! 

A kisfiú hangosan sírt egészen hazáig. Otthon pedig, még mindig hara¬ 
gudva az anyukájára, a szobájába ment. Bosszút akart állni rajta azért, hogy ma 
nem vette meg neki, amit akart. Az asztalához ült, és egy listát készített. Kicsit 
később az édesanyja kihívta a konyhába. No végre, eljött az alkalom, amire 
várt! A konyhában az édesanyja azt mondta neki: 

- Kisfiam, tudnál hozni egy kenyeret a kisboltból? Nézd csak, én vacsorát 
főzök, és mindjárt hazaér apuka is. 

Szelim nem ellenkezett az édesanyjával, csak átnyújtotta neki az imént ké¬ 
szített listát. Az anyukája figyelmesen kezdte olvasni: 

„Mivel mostantól fogva magamnak kell megvennem a játékaimat, ezért 
nem fogok ingyen segíteni sem! Ha azt akarod, hogy segítsek, akkor mostantól 
annak ez az ára: 

Elrakni a vásárolt holmit bevásárlás után: 200 forint 

Kenyeret hozni a kisboltból: 100 forint 

Kivinni a szemetet: 200 forint 

Felseperni az udvart: 

500 forint 

Megteríteni az asztalt 

300 forint 

Ebéd után leszedni az asztalt: 

200 forint 

Segíteni a takarításban, összesen: 

500 forint 

Vigyázni a kistestvéremre: 

500 forint” 

Az édesanya szeretettel mosolygott haszontalan kisfiára, aki összevont 


szemöldökkel nézte őt. Megfordított a kezében lévő papírlapot, és fia figyelő 
tekintetétől követve ezeket írta rá, majd fel is olvasta a fiának: 


„Téged 9 hónapig és 10 napig a szívem alatt hordoztalak: 

Ingyenes! 

Hónapokig a karomon hordtalak: 

Ingyenes! 

Minden este elaltattalak: 

Ingyenes! 

Mikor beteg voltál, az ágyad mellett virrasztottam: 

Ingyenes! 

Mindig fohászkodtam érted: 

Ingyenes! 

Mindenfélét megtanítottam neked: 

Ingyenes! 

Minden nap három finom étkezést készítek neked: 

Ingyenes! 

Kimosom, kivasalom a ruháidat: 

Ingyenes!” 

Szelim most már nagyon szégyellte a saját listáját! Egy szót sem mondott 
az anyukájának, csak szaladt kenyeret venni. Mikor hazaért, és az édesanyja 
lehajolt hozzá, hogy elvegye tőle a kenyeret, a nyakába vetette magát, szoro¬ 
san átölelte, megcsókolta mindkét arcát, és azt súgta neki: „Anyukám, nagyon 
szeretlek!” 


Aztán megint a szobájába ment - de most azért, mert nagyon szégyellte 
magát amiatt, ahogy az édesanyjával viselkedett. 

A Prófétánk (s.a.w.) egy 
nap azt mondta: 




A Paradicsom kertje az édesanyák 
lába alatt van.” 

(Naszai, Dzsihad, 6) 







A LEGFONTOSABB 
FELADAT 


E gy ország leghíresebb egyetemén a diákok az „időbeosztás” nevű tan¬ 
tárgyat tanulták. Az órákat az egyetem legjobb tanára tartotta. Egy na¬ 
pon a diákok olyan leckét tanultak a tanáruktól, amit soha nem felejtettek el. 

A tanár elfoglalta a helyét a tanteremben, és így szólt a vele szemben félkör 
alakban ülő diákokhoz: „Most eljött a tanulás ideje!” 

Ezután a tanár az asztala alól elővett egy széles szájú üvegedényt, és letette 
az asztalra úgy, hogy minden diák jól láthassa. A diákok néma csendben figyel¬ 
tek. A tanáruk az asztal alól elővett egy kövekkel teli dobozt is, majd a belőle 
kivett nagy, kerekded köveket gondosan elhelyezte az üvegedényben. Amikor 
az edény a színültig tele volt kövekkel, a diákokra nézett, és megkérdezte: 

- Mondjátok csak, fiatalok, tele van ez az edény? 

A kérdés könnyű volt, hiszen a szemük előtt ott volt a válasz. Az osztály¬ 
ban lévő összes diák magabiztosan válaszolta: 

- Igen! 

- Tele van, tanító úr! 

- Megtelt az edény! 

A tanár elégedetlenül biggyesztette le az ajkait: 

- Tényleg? Biztosak vagytok benne? 

És az asztal alól elővett egy vödröt, amiben apró kavicsok voltak. Az asz¬ 
talra tette, és elkezdte átrakni belőle a kavicsokat az üvegedénybe. Az egyik 
kezével a kavicsokat rakta, a másikkal az üvegedényt rázogatta. így a kis ka- 

vicsok szépen becsúsztak a nagyobb kövek között maradt helyekre. A diákok 
megértették, hogy rosszul válaszoltak. Miután a tanár már nem tudott több 
kavicsot beszorítani a kövek közé, megint megkérdezte: 

- Újra megkérdezem, fiatalok, tele van most ez az edény? 

A diákok közül valaki azt válaszolta: 

- Igen, most már tényleg tele van! 

Másvalaki azt mondta: 

- Talán még maradt hely, ahova valami mást is beszoríthatunk! 

- Nagyon jó! Látom, kezditek érteni. - mondta a tanár. 

Az asztal alól elővett egy homokkal teli edényt. A homokot az üvegedény¬ 
be öntötte. A homok beszivárgott a nagy kövek és a kis kavicsok közé, és egé¬ 
szen a szájáig megtöltötte az üvegedényt. Aztán ismét megkérdezte: 

- No, tele van már az edény? 

- Nem! - kiáltották egy emberként a diákok. 

- Nagyon jó, bravó! - mondta a tanár, azzal fogott egy pohár vizet, és tele- 
töltötte vele az üvegedényt. 

- De most már tele van, ugye? - kérdezte, a diákok pedig egy emberként 
igennel válaszoltak. 

- Vajon mit tanít nekünk ennek az üvegedénynek a példája? Tudna-e vala¬ 
ki válaszolni? - kérdezte a tanár. 

Az egyik szorgalmas diák jelentkezett, majd így foglalta össze a tanulsá¬ 
got: 

- A napi vagy heti programunk bármennyire zsúfolt is, ha igazán akarjuk, 
beleilleszthetünk még néhány dolgot. Mindig tudunk helyet találni a progra¬ 
munkban a különböző dolgoknak. 

Az időbeosztást tanító tanár a fejét rázta, nemet mondott, és hozzátette: 

- Amit te mondasz, az igaz, de én nem ezt a választ akartam hallani. Tudna 
valaki valami más választ adni? 

A tanár kérdése válasz nélkül maradt. Az egész osztály mély csendben 
gondolkodott. Mivel senki nem tudott válaszolni, a tanár saját maga adta meg 
a választ a kérdésre: 

- Ezt tanulhatjuk ebből a példából: ha a nagy köveket nem elsőként tesz- 
szük bele az edénybe, akkor soha többé nem leszünk képesek beletenni őket. 

Az edényünket csak kavicsokkal, homokkal és vízzel fogjuk megtölteni. 


Majd így folytatta: 

- Mik a „nagy kövek” a ti életetekben? Milyen dolgokat tartotok a legfon¬ 
tosabbnak az életben? Bármik is legyenek ezek a nagy kövek, először azokat 
tegyétek az életetek edényébe. Aztán jönnek csak sorra a kavicsokhoz, homok¬ 
hoz és vízhez hasonló egyéb dolgok. 






A Prófétánk (s.a.w.) egy 
nap azt mondta: 


„Az első dolog, amivel a Feltámadás Nap¬ 
ján a szolgának el kell majd számolnia, az 
ima lesz. Ha a szolga jól végezte az imákat, 
ahogy azt Allah elvárja tőle, megmenekül, és 
megszerzi azt, amire vágyott. De ha az imáit 





MIT JELENT A 
„SZAHABE”? 

A „szahabe” szó társat, barátot jelent. 



Azokat a muszlimokat jelenti, akik Mohammed Próféta 
(s.a.w.) életében találkoztak vele, hittek benne, beszélgettek 
vele és a segítségére voltak. 


A szeretett Prófétánk nagyon szerette ezeket a társait, 
akik hittek benne és kiálltak az Iszlám mellett. A társai pedig 
annyira szerették a Prófétát, hogy az életüket is szívesen felál¬ 
dozták érte. 


Mivel ők nagyon nagy szolgálatot tettek a Mindenható 
Allahnak és a Prófétájának, ezért „Szahabe-i ikrám”, a „tiszte¬ 
letre méltó Társak” néven szoktuk emlegetni őket. Az Iszlám 
vallást az ő erőfeszítéseiknek köszönhetően ismerhetjük meg 
mind a mai napig. Ezért, ha a Társak valamelyikének nevét 
említjük, hozzátesszük azt is: „Radiallahu anh”, vagyis Allah 
legyen vele elégedett. 


Minden ember, aki szereti Allahot, mindenképpen sze¬ 
reti Allah prófétáit is. A Mohammed Prófétát (s.a.w.) szerető 
muszlimok pedig mind szeretik a tiszteletre méltó Társakat is, 
és illő tiszteletet mutatnak irántuk. 

A LEGJOBB MUNKA 


V olt egyszer egy ország, amelyet végtelen, határtalan erdő borított. A 
mókus hosszú kilométereket tehetett meg fáról-fára ugorva, anélkül, 
hogy a földre kellett volna lépnie. Ennek az erdős országnak a népe az erdőből 
élt - tűzifát vágtak, és az erdő állatait vadászták. 

Az ország favágói közül kettő is nagyon híres volt, az egyikük még fi¬ 
atal, a másik már középkorú ember. Ők tudták a legtöbb fát vágni, szünet 
nélkül dolgoztak, mint egy gép. Aztán egy napon versengés kezdődött a két 
erdész között. Úgy döntöttek, hogy egy versenyt rendeznek egymás között, 
hogy eldönthessék, melyikük a jobb. Kijelölték a napot a versenyre, és ami¬ 
kor elérkezett az idő, kezdetét vette az egy hétig tartó verseny. 

A fiatal favágó meg sem reggelizett, rögvest óriási lendülettel kezdett 
neki a favágásnak. Az idősebb viszont először jól megreggelizett, és úgy 
kezdett dolgozni. A fiatalabb megörült ennek: ő korábban kezdett dolgozni, 
így megelőzte idősebb társát. Tíz óra tájban az idősebb favágó egy kis szü¬ 
netet tartott. A fiatalabb ezt látva megharagudott: 

- Szóval nem veszel komolyan engem! De nem baj, az nevet, aki utol¬ 
jára nevet! 

Délben a fiatal favágó holtfáradtan tartott szünetet. Nagyon meg is 
éhezett. Gyorsan befalta a magával hozott ételt, és alig pihent valamicskét, 
már folytatta is a munkát ott, ahol az imént abbahagyta. Az idősebb azon¬ 
ban ebéd után is szakított egy kis időt a pihenésre. Akik figyelték a favágást, 
azt mondták egymás közt: 

- Mintha csak ez az ember elfelejtette volna, hogy verseny van! Nézzé¬ 
tek csak, már megint pihenget. így biztos el fogja veszíteni a versenyt! 

59 



Mikor a verseny első napja véget ért, az idősebb ember korán befejezte 
a munkát. Zsákjába tette a baltáját és a többi holmiját, és hazaindult. A né¬ 
zők így szóltak utána: 

- Bizony, ma lemaradtál a fiatalabb mögött! Gyerünk, feküdj le korán, 
hogy álmodban le tudd dolgozni a hátrányodat! 


A 

A fiatalabb favágót bántotta a másik lustasága, így ő még dolgozott egy 
kicsit. Mikor már besötétedett, ő is abbahagyta a munkát, és fáradtan ment 
haza. Otthon ültő helyében elaludt. 

A második napon az idősebb favágó korábban érkezett a munkába, és 
nekikezdett a favágásnak. A fiatalabb az előző nap annyira elfáradt, hogy 
nem tudott korán felkelni, és csak két órával később érkezett meg. Amikor 
a fiatal megérkezett, azt látta, hogy az idősebb éppen szünetet tart. 

A fiatal favágó még hevesebben kezdett neki a munkának. Azt gondol¬ 
ta magában: 

- Ő ma korábban kezdett dolgozni nálam, és lám, már be is hozta a 
tegnapi különbséget! 

Délig megállás és pihenés nélkül dolgozott, mint egy őrült. Még vizet 
inni sem állt meg, azt is a déli szünetre halasztotta. Rengeteget, de tényleg 
rengeteget dolgozott. Ennek a napnak a végén az idősebb favágó megint 
korán abbahagyta a munkát. Összeszedte a holmiját, és békésen hazatért 
a feleségéhez és gyermekeihez. A fiatalabb azonban, mivel ma későbben 
kezdett dolgozni, úgy gondolta, hogy bizony még egy jó ideig dolgoznia 
kell. Nagyon elfáradt, és fájt mindene. A fáradtságból és fájdalomból fakadó 
haragját este a feleségén töltötte ki, aki az asztalnál várta őt. Megharagudott 
az asszonyra, mert az étel kihűlt. A felesége sértődötten feküdt le aludni. 
A fiatal favágó megtöltötte a gyomrát, és ő maga is aludni ment. Nagyon 
fáradt volt, alig tette a fejét a párnára, már aludt is. 

A harmadik és a negyedik nap is így telt el. De a versenyt figyelők már 
nem is tudták eldönteni, hogy ki vágott eddig több fát. Igaz, hogy a fiatal 
favágó dolgozott, mint egy őrült, de látták már, hogy bizony számolni kell 
az idősebbel is. Az idősebb favágó nem fárasztotta le magát halálosan. Ko¬ 
rán kezdett dolgozni, de korán be is fejezte a munkát. Időről időre szünetet 
tartott, megpihent, megtöltötte a gyomrát. Úgy dolgozott, mintha nagyon 
élvezné a favágást. A fiatalabb pedig úgy dolgozott, mint aki tönkreteszi 

saját magát, minden egyes múló nappal jobban kimerült. Számára kínszen¬ 
vedéssé változott a verseny. 

Amikor véget ért a verseny, és összegyűjtötték a két favágó által vágott 
fát, mindenkinek a szája is tátva maradt a csodálkozástól. Az idősebb favágó 
kétszer annyi fát vágott, mint a fiatalabb! A fiatalabb haragosan kiáltotta: 

- Itt valami csalás van! Az én fámnak egy része biztos az ő fája közé 
keveredett! 

Ismét átnézték az összes tűzifát. A másik favágó egy szót sem szólt, 
csak mosolygott. Végül, mikor megállapították, hogy nem történt semmi¬ 
lyen hiba, a fiatalabb favágó csalódottan rogyott a földre. Úgy dolgozott, 
mint egy megszállott, és mégis veszített! Vajon hol követtem el hibát, gon¬ 
dolta magában. 

A nézelődők kíváncsian kérdezték az idősebb favágót, hogy mi a titka. 
Az megfogta fiatalabb társa karját, és azt mondta az embereknek: 

- Igen, ez a testvérem sokkal, de sokkal többet dolgozott nálam. De a si¬ 
kerhez nem az kell, hogy sokat dolgozzunk, hanem az, hogy terv szerint és 
szervezetten dolgozzunk. Igen, amikor ő dolgozott, én pihentem. De nem¬ 
csak pihentem ám, hanem ugyanakkor a baltámat is megéleztem. Amikor 
újra dolgozni kezdtem, kipihenten, erősebb karral, élesebb baltával tértem 
vissza. így én többet végeztem, mint őt, és nem is fáradtam el annyira. Ez 
a sikerem titka. Ha figyeltetek volna arra, amit csinálok, ahelyett, hogy gú¬ 
nyolódtatok volna velem, ti is megérthettétek volna! 

A Prófétánk (s.a.w.) egy 
nap azt mondta: 


„A Mindenható Allah azt a cselekede¬ 
tet szereti legjobban, amit, ha kevés 
is, de rendszeresen (folyamatosan) 
végeznek.” 

(Muszlim, Muszafirin, 218; Bukhari, Rikak, 18) 

AKIK SZERETIK EGYMÁST, 
AZOK OSZTOZKODNAK 

E gyszer régen egy miniszter elment egy sejk iskolájába, és ott megkér¬ 
dezte a sejket: 

- Tanítóm! Oly sok embertől hallok szeretetteljes szavakat, de ezek csak 
üres szavak. Az igazi szeretet, az teljesen más dolog! Hogyan tudom megkü¬ 
lönböztetni azokat, akik csak beszélnek a szeretetről, azoktól, akiknek valódi 
szeretet van a szívében? 

A sejk kedves mosollyal válaszolt: 

- Ez nagyon egyszerű! De ha megengeded, inkább holnap válaszolnék rá. 
Holnap két csoportot is vendégségbe hívok majd ide. Te magad is meglátod 
majd közöttük a különbséget. 

A miniszter boldogan fogadta el a javaslatot, és hazatért a palotájába. Más¬ 
nap a megbeszélt időben, estefelé visszatért az iskolába. Ott már számos ember 
volt, akik nagyon hasonlítottak egymásra, hiába is próbálta megkülönböztetni 
őket egymástól, nem sikerült. Együtt elvégezték a naplementi imát, ima után 
pedig az iskola két termében megterítettek két asztalt: egy kicsit, meg egy na¬ 
gyot. A sejk a nagy asztalhoz hívta a kívülről jött vendégeket, az iskola tíz der¬ 
vise, a sejk tanítványai pedig a kis asztalhoz ültek a másik szobában. A nagy 
asztalnál egymással szemben ültek a vendégek, és hamarosan egy tányér levest 
tettek mindenki elé. A vendégek jó étvággyal láttak volna hozzá a pompás il¬ 
latú leveshez, ám ekkor vették észre terítékük furcsaságát: a kanalak nagyon 
hosszú nyelűek voltak. Mindenki csodálkozva nézett a sejkre, aki pedig azt 
mondta nekik: 

- Kedves vendégeink! Talán kicsit nehéz lesz, de arra szeretnék kérni min¬ 
denki, hogy úgy lássanak az ételhez, hogy csak a végén fogják a kanalat! 

A vendégek mindegyike a kérés szerint próbálta bekanalazni a levesét, de 
hiába! Mivel a nyél túl hosszú volt, nem tudták elérni a szájukat a levessel teli 

kanállal. Bármennyire is igyekeztek, a leves a fejükre, a mellényükre ömlött. 
Sehogy sem sikerült megtölteni a gyomrukat! 

Amikor a miniszter kiment a teremből, nem tudta, mit kellene megértenie 
abból, amit látott. Kíváncsian nézett a sejkre. A sejk pedig mosolyogva mondta 
neki: 


- Fiam, akik ebben a szobában vannak, azoknak a szeretet csak egy szó! 
Gyere, ha akarod, nézzük meg, mi történik a kis szobában. Ott a mi derviseink 
ülnek. Nézzük csak, mit csinálnak ők! 

Ahogy a kis szobához közeledtek, már hallották a tányérokon koccanó 
kanalak hangját. A szobába lépve a miniszter szinte megdermedt az ámulattól. 
Az asztalnál ülő derviseknek is hosszú nyelű kanál volt a kezében, de ők mégis 
kényelmesen fogyasztották a levesüket. 

Hogyan lehetséges ez? Nagyon egyszerű! 

Mindegyik dervis a vele szemben lévő tányérba merítette a kanalát, és a 
levest a szemben ülő barátjának nyújtotta vele. A neki nyújtott levest élvezettel 

fogyasztó dervis pedig szintén a vele szemben ülő barátját kínálta kanalából, 
így a szeretettel és kedvességgel egymást etető barátok a saját gyomrukat is 
megtöltötték. 

A szobából kilépve a sejk megveregette a miniszter vállát, és azt mondta 
neki: 

- Látod, miniszter uram, ők azok, akik igazán szeretik egymást! Akik az 
élet asztalánál ülve csak saját magukat nézik, és másokra nem gondolva csak a 
saját gyomrukat töltik meg, azoknak a szíve éhes marad akkor is, ha a gyomruk 
már jóllakott. Aki viszont először a testvérére gondol, és őt kínálja a kezében 
lévő falattal, ő is jóllakik azoknak a keze által, akiket táplál. Ez a világ olyan, 
mint egy piac. Itt nem az nyer, aki elvesz, hanem mindig az, aki ad. 




A Prófétánk (s.a.w.) egy 
nap azt mondta: 


„Aki hisz Allahban és az Utolsó Napban, az fo¬ 
gadja szívesen a vendégeket. Aki hisz Allahban 
és az Utolsó Napban, az tegyen jót a rokonaival. 
Aki hisz Allahban és az Utolsó Napban, az jó szót 
szóljon, vagy hallgasson! ” 

(Bukhari, Nikah 80, Adab 31, 85, Rikak, 23; 

Muszlim, Imán, 74, 75, 77) 





HÍD LEGYÉL, NE KERÍTÉS! 


V olt egyszer két fiútestvér. A földjeik egymás szomszédságában voltak. 
Egy napon vita támadt a két testvér között, ami veszekedéssé fajult, 
és szavaikkal alaposan megsértették egymást. Szakadék támadt köztük, meg¬ 
sértődtek egymásra. Nem is hagyták annyiban a haragos testvérek, szétosztot¬ 
ták az apjukról rájuk maradt örökséget, és nem maradt semmi, amit közösen 
használtak volna. 

Egy nap a fiatalabb testvér a traktorjával egy árkot ásott, hogy a saját 
földjeit elválassza a testvéréjétől. Az árok közelében folyt egy patak, így az 
árok is megtelt vízzel. így akadály keletkezett a két földdarab között. Ami¬ 
kor a bátyja ezt meglátta, nagyon megharagudott. Napokig csak azon gon¬ 
dolkodott, hogyan vághatna vissza az öccsének azért, amit tett. Ő is min¬ 
denképpen tenni akart valamit. Hosszas gondolkodás és mérlegelés után 
eldöntötte, hogy mit tegyen. Egy ácsot hívott a tanyájára. Amikor a mester 
megérkezett, megmutatta neki a csűrjében álló deszkákat, és azt mondta: 

- Az az ember, aki azon a tanyán lakik, a testvérem. Már nagyon régen 
haragban vagyunk vele. Nézze csak ezt a patakot, mester uram! Csak azért 
ásta, hogy elválassza a földjeit tőlem. Én pedig vissza akarom neki adni - 
emeljen hát egy magas kerítést a tanyáink közé! Felhasználhatja az összes 
deszkát, amit itt talál. Ha nem lenne elég, csak mondja meg, hogy mennyire 
lesz szüksége, megadok mindent, amire csak szüksége van. Csak azt tud¬ 
nia kell, hogy most két-három napig nem leszek majd itthon, mert be kell 
mennem a városba. 

És amint ezt elmondta, az idősebb testvér el is búcsúzott, és bement a 
városba. A mester pedig munkához látott. Két napon keresztül szünet nél¬ 
kül, nagy lelkesedéssel dolgozott. A második nap végére befejezte művét. 
Aznap este hazatért az idősebb testvér is a városból. Nagyon kíváncsi volt, 
hogy mit végzett a mester! A földjére lépve nem hitt a szemének - mert a 

két földdarab között nem volt semmiféle kerítés! A mester, akitől azt kérte, 
hogy építsen egy kerítést, ami elválasztja a földjét az öccse földjétől, teljesen 
márt csinált. A két gazdaság között ásott árok fölé az ács egy csodaszép hi¬ 
dat épített. A gazda ezt látva nem tudta, mit tegyen, mit mondjon. 

A kis híd közepére ment, és a másik gazdaságot figyelte. Látta, hogy 
a földeken keresztül a testvére tart feléje. Összefonta a karját az idősebb 
testvér - most, hogy a testvére feléje tartott, ki tudja, milyen sértést fog a 
fejéhez vágni... 

A fiatalabb testvér széles mosollyal tárta ki felé a karját, és maga is fel¬ 
ment a hídra: 

- Bátyám, meg tudsz nekem bocsájtani? Én rossz szavakat szóltam hoz¬ 
zád, és még egy árkot is ástam a földjeink közé, de te milyen jót cseleked¬ 
tél, hogy mégis közeledsz hozzám! Ezzel a híddal megszüntetted köztünk a 

távolságot. Én még egy ilyen hatalmas jócselekedetet kérek tőled - bocsáss 
meg nekem! 

Az ácsmester pedig, aki a testvériség haragot eltörlő hídjával megbékí¬ 
tette őket, egy fa alól figyelte a két testvért, és csak mosolygott magában. 


* 


* 






A Prófétánk (s.a.w.) egy 
nap azt mondta: 

- Mondjak nektek valamit, amivel több jutalmat 
szerezhettek, mint a böjttel, imával és zakáttal? 

A társai kíváncsian felelték: 

- Igen, mondj, Allah Küldötte! 

- Ha a haragosokat kibékítitek egymással. Az 
emberek közötti ellenségesség a vallás gyö¬ 
kereit rontja meg (nagyon nagy kárt tesz). 




(Abu Dawud, Adab 50/4919) 


A LEGFINOMABB KENYÉR 

E gyszer régen élt egy szegény teherhordó ember. Azzal kereste meg 
a mindennapi betevőt, hogy csomagokat cipelt a piacon. Ha kapott 
munkát, a teher alatt görnyedezett, ha nem kapott, akkor éhezett. Ennek el¬ 
lenére soha nem panaszkodott semmire. Minden ima után így fohászkodott: 
„Uram, adj nekem jó ellátást! Ha csak száraz kenyér is, de jó legyen. Nem aka¬ 
rok olyan ellátást, Uram, amiben nincs jó!” 

Egy napon a mecsetben is így fohászkodott imája végeztével. A mellette ülő 
ember nagyon csodálkozott azon, hogy vajon miért így fohászkodik a hordár, és 
meg is kérdezte tőle: 

- Barátom, miért fohászkodsz így? Megengedett ételt, jó ellátást kérsz! Talán 
nem megengedett kenyéren élsz, Allah bocsássa meg? 

A hordár kedvesen elmosolyodott. A kérdező vállára tette a kezét, és így vá¬ 
laszolt: 

- Lehetséges, barátom, lehetséges! Még úgy is történhet. Nem tudhatjuk, míg 
oda nem kerülünk. Ha akarod, elmondom a történetemet, és akkor meg fogod 
érteni, hogy miért fohászkodom így, és bizony te magad sem fogod elhagyni ezt a 
fohászt soha! 

És látva, hogy a mellette ülő ember csak még kíváncsibb lett, bele is kezdett 
az elbeszélésbe: 

- Hordár vagyok, azzal keresem meg a kenyeremet, hogy nap mint nap nehéz 
terheket cipelek. Egy nap valaki azt akarta tőlem, hogy vigyem el a holmiját. A 
piacon vásárolt tűzifáját csak úgy tudtam hazavinni, hogy egy egész hegyet hal¬ 
moztam belőle a hátamra. Cipeltem, cipeltem... de én is csak ember vagyok! Úgy 
elfáradtam a teher alatt! Muszáj volt a hátamról letennem egy kicsit. Csak úgy 
kapkodtam a levegő után, a homlokomról ömlött az izzadság. Édes jó Istenem! 
Csak egy falat kenyeret adj nekem, hisz látod, milyen nehézségeken megyek ke¬ 
resztül. Neked mindenhez elég az erőd! Add hát meg nekem, hogy ültő helyembe 

jöjjön el hozzám a mindennapi betevő! Egy napon ne a teher alatt görnyedezzek! 
így panaszoltam el a helyzetemet Allahnak. Éppen befejeztem ezt a fohászomat, 
amikor egyszer csak látom, hogy a közelemben két ember verekedni kezdett. „Mi¬ 
csoda dolog ez, hagyjátok abba! Állj, fejezzétek be!” - kiáltottam rájuk. Miközben 
próbáltam szétválasztani őket, én is kaptam egy ütést az orromra. Az orromat és a 
számat vér öntötte el. Ekkor érkeztek meg a rendőrök. Azt hitték, hogy én is a vere¬ 
kedők közé tartozom, így engem is láncra vertek velük együtt. Bármit is mondtam, 
nem tudtam kimagyarázni magam, és a verekedőkkel együtt engem is börtönbe 
vetettek. Amíg a bíróság elé vittek, és el tudtam magyarázni az ártatlanságomat, 
három napig maradtam ott. A börtönben minden nap friss kenyeret hoztak ne¬ 
kem. Nem kellett a teher alatt görnyednem, ültő helyembe jött a kenyerem. De a 
rabságom miatti szomorúságtól a finom falatokból semmi sem ment le a torko¬ 
mon. Azt mondtam magamnak: 

- Gyerünk, egyél most, jó étvágyat! Nézd csak, ingyen jön hozzád a kenyered. 
Nem kell görnyedned a teher alatt, és egy cseppet sem kell izzadnod! 

Három nap múlva kiderült az ártatlanságom, és szabadon engedtek. És bi¬ 
zony, barátom, akkor értettem meg. Az a száraz kenyér, amiért én magam dolgoz¬ 
tam meg, amit az arcom verejtékével kerestem, sokkal jobb, mint a finom, friss 
kenyér, ami magától jön hozzám. És bizony, nem jól fohászkodtam, amikor köny- 
nyebbségre vágytam, és nehézség nélkül szerzett kenyeret kívántam magamnak! 
Ettől fogva a fohászaimban mindig csak jó ellátást kérek Allahtól. 


# '%* 




A Prófétánk (s.a.w.) egy 
nap azt mondta: 


Senki nem ehet jobb falatot, mint amit 
a saját keze munkájával keresett meg. 






HA A SZÍV MEGVÁLTOZIK... 


E gyszer régen egy gyönyörű országnak volt egy okos királya. Ez a király 
nagyon szeretett vadászni. Egy nap a kíséretében lévő főemberekkel 
együtt kilovagolt. Már hosszú ideje úton voltak, és alaposan elfáradtak. Az út 
mellett egy gránátalmafáktól zsúfolt kert szélén pihentek le. A fákon csüngő, 
érett gránátalmákat látva a királynak és a körülötte lévőknek egyszeriben meg¬ 
jött az étvágya. A király magához hívatta a kertben dolgozgató öregembert, és 
megkérdezte: 

- Öregapám, tudod-e, hogy kié ez a szép kert? 

Uram-királyom, ez bizony az enyém! - felelte az öreg, és tisztelettel várta 
a király parancsait. Az tovább kérdezett: 

- És van-e fiad vagy lányod, aki segítene neked a kertben? 

- Uram, Allah nem adott nekünk gyermeket. Csak a feleségem és én, ket- 
ten vagyunk egy család! 

A király ekkor azt mondta neki: 

- Préseld ki néhány gránátalma levét, és kínáld meg vele az ország királyát! 
Jó étvággyal fogyasztjuk, és a szomjunkat is eloltja. 

Az öregember tisztelettudóan mondta: 

Ahogy kívánod, királyom! Megtiszteltetés számomra. - és a legközeleb¬ 
bi fáról leszedte a legszebb, legérettebb gránátalmákat. Kipréselte a levüket, és 
megkínálta vele előbb a királyt, aztán a kíséretét. Mindenkinek nagyon ízlett a 
gránátalmaié. Nagyon elégedettek voltak a vendéglátással. A király és az embe¬ 
rei elbúcsúztak az öregtől, és útnak indultak. 

Útközben azonban a Sátán suttogni kezdett a királynak, hogy megkísértse 
a szívét: 

- Nézd csak, egyetlen öregemberből és öregasszonyból álló család! Mihez 
is kezdhetnek egy ilyen hatalmas almással? - suttogta, teljesen összezavarva 
vele a királyt. 

- És még örökösük sincsen, ha meghalnak, ki fogja felprédálni ezt a szép 
kertet! Pár aranyért cserébe inkább megszerzem tőlük én! - gondolta most már 
a király is. 

Estefelé a király és az emberei visszamentek a kertbe. A kertet és a fáit 
megpillantva eszükbe jutott az ízletes gyümölcslé, amit reggel ittak. Ismét meg¬ 
kívánták, és megint gránátalmaiét kértek az öregtől. Az idős ember ugyanolyan 
szívesen készített nekik, és megkínálta őket. De most már egyáltalán nem ízlett 
a gyümölcslé a királynak! Csodálkozva kérdezte a kert idős tulajdonosától: 

- Öregapám, mi történhetett? Megváltozott a gyümölcslé íze. Reggel még 
nem ilyen volt. Hogy történhetett ez? 

Az öregember ezt a tanulságos választ adta: 

- Királyom, a gyümölcslét ugyanabból a gránátalmából készítettem! Bi¬ 
zony, a gyümölcslé íze nem változott cseppet sem. Hanem ami megváltozott, 
az a te szíved, királyom. Szemet vetettél egy szegény ember vagyonára, rosszá 
változott a szándékod, ezért változott meg a szádban a gránátalma íze is. 



A Prófétánk (s.a.w.) egy 
nap azt mondta: 

Az ember testében van egy húsdarab. 
Ha ez tiszta és egészséges, akkor jó az 
egész test is. De ha az rossz, akkor rom¬ 
lott lesz az egész test is. Ne feledjétek, 


hogy ez a húsdarab a szív. 





2 MIT JELENT A „RÁVI”? 


A „rávi” szó azt jelenti: elbeszélő. Azokat az embereket, akik a 
Prófétánk (s.a.w.) hadíszait elbeszélték azoknak, aki nem látták őt 
és nem beszéltek vele, „rávi”-nak, elbeszélőnek nevezzük. A Pró¬ 
fétánkkal (s.a.w.) kapcsolatos tudás az elbeszélők erőfeszítéseinek, 
lelkesedésének köszönhetően maradt fenn napjainkig. 

A rávi által elbeszélt hadíszok nagyon fontosak, mert ők szemé¬ 
lyesen hallották azokat, vagy személyesen tapasztalták Mohammed 
Próféta (s.a.w.) viselkedését. 

Az elbeszélők közül nem mindegyik tartozik a Társak közé. 
Vannak olyanok is, akik nem találkoztak a Prófétánkkal (s.a.w.) az 
ő életében, és nem is beszéltek vele. A Társak nemzedékét ismerő, 
velük beszélő, a vallásunk szépségét a tiszteletre méltó társaktól ta¬ 
nuló embereket „tábiín” (a társakat követő nemzedék) néven ne¬ 
vezzük. 

Vagyis a Prófétánk (s.a.w.) hadíszait a Társak megtanították a 
tábiín nemzedékének. Ők pedig megtanították az utánuk jövőknek, 
és ez a láncszemekhez hasonlóan folytatódott tovább, és így ért el 
hozzánk is a Prófétánkkal (s.a.w.) kapcsolatos tudás. 

Például: 

Abu Dhar (r.a.) azt mondta: 

„A szeretett Prófétánk (s.a.w.) azt mondta nekem, hogy amikor 
ételt főzök, öntsek hozzá több vizet, és kínáljam meg vele a szom¬ 
szédomat is.” (Ibn Madzsah, Étimé, 58) 

Ennek a hadísznak az elbeszélője a Társak közé tartozó Abu 
Dharr (r.a.). 

TÖRVÉNYES VAGYON 


E gyszer régen egy szép országnak volt egy okos királya. Ez a király egyszer 
a Kábánál azt hallotta, hogy valaki folyton ugyanazzal a fohásszal fohász¬ 
kodik: „Ó, engem a tiltott dolgoktól megőrző Uram! Végtelen hála illet Téged! 
Akárhányszor is mondok neked köszönetét, nem lehet az elegendő!” Nem kért ez 
az ember semmit, egyre csak ezt a fohászt ismételte. Valaki megkérdezte tőle: 

- Te ifjú, miért ismétled mindig ugyanazt a fohászt? Talán nem ismersz má¬ 
sikat? 

Az ifjú kedves mosollyal nézett a kérdezőre, és belekezdett a magyarázatba: 

- Huszonnyolc évvel ezelőtt is itt voltam a Kábánál. Befejeztem a tavafot 
és fohászkodtam. Egyszer csak mit látok? Egy kövér erszény hever mellettem a 
földön! Kíváncsian nyitottam ki, és nézd csak! Tele volt fényes aranypénzekkel! 
Akárhogy is számoltam, éppen ezer arany volt benne. Megszólalt bennem egy 
kis hang: ennyi arannyal, amíg élek, nem kell félnem a szegénységtől! De rögtön 
azt mondtam magamnak: „Nem, ezt nem szabad! Ez az arany nem az enyém. 
Valaki más vagyona ez, ezért nekem nem törvényes, nekem ez az arany tiltott!” 

Amint ezt gondoltam magamban, megláttam egy embert, aki izgatottan fut¬ 
kosott fel-alá: 

- Ti muszlimok! nem talált valaki egy ilyen meg ilyen színű erszényt? 
Odahívtam magamhoz az embert, és megkérdeztem: 

- Lássuk csak, bácsikám, milyen volt pontosan az erszényed? És mi volt ben¬ 
ne? 

Az idős ember pontosan leírta az erszény külsejét, és szomorúan tette hozzá: 
- Benne pedig nem más volt, mint az én ezer aranyam, fiam! 

Megértettem, hogy az ember igazat mond, és azt mondtam neki: 

- Ihol, bácsikám, fogjad, itt az erszényed! 

Annyira boldog lett az öreg! Rögtön adott is nekem harminc aranyat aján¬ 
dékba. A kapott aranyakkal a mekkai piacra indultam. A piacon megpillantottam 
egy tiszta arcú, fiatal rabszolgát. Az ifjú tisztasága, szép viselkedése felkeltette a 
figyelmemet. 

- Mennyiért adjátok ezt a rabszolgát? - kérdeztem. 

- Aki harminc aranyat ad érte, már viheti is! 

így hát a kapott harminc aranyon megvásároltam az ifjút. 

A történetet hallgató ember itt közbevágott: 

- Allahra, fiam, szerintem rosszul cselekedtél. Hát rabszolgát kell-e venni 
harminc aranyon? Okosabban is felhasználhattad volna azt a pénzt, és magad¬ 
hoz képest gazdag is lehettél volna! 

- Hallgasd tovább még egy kicsit! - mondta az ifjú, és folytatta a történetét: 

- Aztán eltelt két év. A megvásárolt rabszolga nagyon szorgalmasnak, erköl¬ 
csösnek és okosnak bizonyult. Nagyon örültem, hogy megvásároltam. Egy na¬ 
pon együtt mentünk a piacra, és láttuk, hogy szembe jön velünk három idegen. 
A rabszolgám közelebb húzódott hozzám, és azt súgta: 

- Uram! A mai napig eltitkoltam előled valamit. Én valójában Marokkó ki¬ 
rályának a fia vagyok, és ezek az idegenek az apám emberei. Ha meglátnak, biz¬ 
tosan felismernek. Te egész mostanáig nagyon jó voltál hozzám. Nem bíztál rám 
nehéz munkát, és úgy gondoskodtál rólam, mintha a testvérem lennél. Ezért cse- 

rébe én is valami jót akarok tenni veled. Ha ezek az emberek meg akarnak venni 
tőled, semmiképpen ne adj el nekik harmincezer aranyon alul! 

Ahogy az idegenek meglátták a rabszolgámat, rögtön odajöttek hozzám: 

- Eladnád-e nekünk ezt a rabszolgát? - kérdezték. 

- Eladhatom éppen - válaszoltam. 

- Adunk érte hatvan aranyat! 

- Annyiért nem adom! - mondtam. 

- Hogyan? Hát ez a rabszolga nem ér többet harminc aranynál, és mi a dup¬ 
láját kínáljuk neked! - méltatlankodtak az idegenek. 

- Ha szerintetek nem ér többet harminc aranynál, akkor miért kínáljátok 
érte a dupláját? Akkor menjetek a piacra, és vegyetek magatoknak harminc ara¬ 
nyért rabszolgát! 

Apránként húszezer aranyig emelték az árat, de én azt mondtam: 

- Bizony, nem adom harmincezer alatt! 

Mit volt mit tenni, elfogadták. Odaadták az aranyakat, és magukkal vitték 
az ifjút. És pedig kereskedésbe kezdtem a harmincezer arannyal, és még jobban 
meggazdagodtam. 

Az ember izgatottan hallgatta az elbeszélést, és felkiáltott: 

- Te ifjú, bizony, Allah különösen a kegyébe fogadott téged! 

- Bátyám, még nem értem a végére, hallgass csak! - mondta az ifjú, és így 
folytatta: 

Egy nap egy kedves barátom azt mondta nekem: 

- Egy nagyon gazdag családnak van egy j óravaló leánya. Nemrégiben halt 
meg az apja. Nem akarnál megházasodni vele? Mit gondolsz? 

- Legyen, Allah áldásával! - mondtam. Megkértem a lány kezét, és nekem is 
adták. Megkötöttük a házasságot. Teveháton szállították a holmiját a házamba. A 
sok mindenféle között megláttam egy erszényt is. 

- Hát ez meg mi? - kérdeztem a feleségemet. 

- 970 arany van benne. Amikor apám a Zarándoklaton járt, elvesztette ezt az 
erszényt. Pont ezer arany volt benne. Egy jóravaló legény találta meg, és vissza is 

adta apámnak. Apám ajándékba adott neki harminc aranyat. A maradékot meg 
nekem adta ajándékba az erszénnyel együtt - válaszolta a feleségem. 

- Magasztos Allah! - kiáltott fel az elbeszélést hallgató ember, és a csodálko¬ 
zástól tátva maradt a szája. 

- Hát látod, bátyám? Allah hatalma milyen óriási! Mi történhet az emberrel. 
Mondhatjuk, hogy az az ezer arany valóban az én ellátásomra küldetett. De ha 
nem adtam volna vissza őket, amikor a Kábánál megtaláltam, törvénytelen mó¬ 
don jutottam volna hozzájuk. És lopást követtem volna el, éppen a Kába mellett! 
így azonban az aranyak törvényes módon is hozzám kerültek. Hogyan is adhat¬ 
nék hát hálát hatalmas Uramnak, aki megsegített engem, és megőrzött attól, ami 
törvénytelen? Akármennyit is adok neki hálát, bizony az nem elegendő! 




A Prófétánk (s.a.w.) egy 
nap azt mondta: 


Allah! Adj nekem törvényes ellátást, 
és őrizz meg engem a tiltott dolgoktól! 
Add meg nekem, hogy Rajtad kívül ne 
legyen szükségem senki másra! 




(Tirmidhi, Daawat, 110/3563.) 

EBBEN IS VALAMI JÓ VAN! 

E gyszer régen egy gyönyörű afrikai országban élt egy király. Ennek a 
királynak volt egy bölcs tanácsadója, aki egyben gyerekkori barátja is 
volt. Az együtt töltött hosszú évek csak még jobban megerősítették a barátsá¬ 
gukat. 

A szultánnak ez a jó barátja, aki mindenben okos tanácsot adott neki, 
soha semmin nem dühödött fel, és soha nem hagyott fel a bölcs gondol¬ 
kodással. Még ha valami szerencsétlenség érte is, akkor sem veszítette el a 
reményt, csak annyit mondott nyugodtan: „Ebben is valami jó van!” 

Egy napon a király vadászni ment, és magával vitte bizalmas embereit 
és a tanácsadóját is. A király vadászfegyvereit a legközelebbi társai töltöt¬ 
ték meg, átadták neki, ő pedig célzott, és lőtt. Azonban a segítői az egyik 
fegyverrel figyelmetlenek voltak, elrontottak valamit, és sajnálatos baleset 
történt. A fegyver rosszul sült el, és leszakította a király hüvelykujját. A ta¬ 
nácsadója nagyon elszomorodott, de a szokott módon csak annyit mondott 
nagy nyugodtan: „Ebben is valami jó van!” 

A fájdalomtól szenvedő király nagyon megharagudott a tanácsadó ér¬ 
zéketlen viselkedése miatt: 

- Mi jó lenne ebben, ember?! Talán még dalolászni is fogsz örömöd¬ 
ben? Tréfásnak találod, hogy leszakadt az ujjam? 

A király annyira megharagudott jó barátjára, hogy azt sem tudta, mit 
csináljon haragjában - így hát tömlöcbe vettette. Telt-múlt az idő, és néhány 
hónap múlva a király ismét vadászni ment az embereivel. Ahogy az erdő¬ 
ben űzték a vadat, észre sem vették, hogy olyan messzire kalandoztak, hogy 
a kannibálok földjére tévedtek! Egy gazella után vágtattak, amikor egyszer 
csak észrevették, hogy a kannibálok körbevették őket. A kannibálok törzs¬ 
főnöke és az emberei szorosan megragadták és foglyul ejtették őket. Karju- 
kat-lábukat összekötözve a falujukba hurcolták a királyt és az embereit. A 
megkötözött foglyokból pedig gazdag lakomát rendeztek maguknak. A falu 
közepén nagy tüzet raktak, egyenként megölték a király embereit, és a tűz- 


81 





be hajították őket. Amikor azonban a királyra került volna a sor, a kannibá¬ 
lok ijedten hőköltek hátra. A király hiányzó ujjára mutogattak, és rémülten 
kiabáltak egymásra. Ebben a törzsben volt egy hiedelem: azt hitték, hogy 
az olyan ember, akinek hiányzik valamilyen testrésze, szerencsétlenséget 
hoz nekik. Ilyen embereket ezért soha nem ettek meg. A kannibálok félve 
oldozták el a királyt, és szabadon engedték. Miután hazaért, és elmúlt a 
történtek miatta rettegése, a király ismét átgondolta az átélt eseményeket. 
Bizony, nem másért menekült meg ettől a borzalomtól, csak azért, mert 
leszakadt az ujja. Ha meglett volna az ujja, most levágták volna a fejét, és 
feltálalták volna a kannibálok asztalán! Azonnal megparancsolta, hogy a 
tanácsadóját engedjék ki a börtönből, és hozzák elébe. 

- Bocsáss meg nekem, barátom! Bizony, igazad volt. Nagyon is nagy 
jó volt abban, hogy az ujjam leszakadt! - mondta neki, és elmesélte mind- 

azt, amit történt. Aztán még egyszer megkérdezte: - Meg tudsz-e nekem 
bocsájtani azért, hogy tömlőébe vettettelek? 

A tanácsadó nyugodtan hallgatta végig a király elbeszélését, aztán ko¬ 
molyan így szólt: 

- Milyen hibát követtél el, királyom, amiért meg kellene bocsájtanom 
neked? Nem tettél velem semmi rosszat. Bizony, abban is jó volt, hogy bör¬ 
tönbe vetettél! 


- Kedves barátom, mi jó lehetett abban, hogy börtönbe küldtelek? - 
kérdezte csodálkozva a király. 


- Gondolj csak bele, királyom! Ha nem vettettél volna a tömlöcbe, ak¬ 
kor veled lettem volna a vadászaton, nem igaz? És akkor vajon mi történt 
volna velem? 



I IUp UZ-L I I IUI IULU. 

Milyen jó a hívő helyzete! Mert neki minden 
helyzetben valami jó van. Ez pedig egyedül 
a hívővel van így: ha valami jó éri, hálát ad 
érte, és ez jó neki. Ha pedig valami rossz éri, 
türelemmel viseli, és az is jó neki. 




A LEGROSSZABB BARÁT 

V olt egyszer régen egy bátor vadász. Olyan rettenthetetlen és ügyes volt, 
hogy a „vadászok királya” néven emlegették. Ez a vadász egy napon az 
erdőt járta, de egyetlen vadat sem talált, amit elejthetett volna. Amikor egy patak 
mellé ért, leült a partjára, és elnyújtózott, hogy pihenjen egyet. Egyszer csak nagy 
morgás-üvöltés ütötte meg a fülét. Felugrott, hallgatózott, és fegyverét felkapva 
elindult a hang forrása felé. Ekkor a nagy hangzavarba egy újabb hang vegyült. 
Ezt a hangot jól ismerte: egy medve hangja volt. Ez a medve azonban most se¬ 
gítséget kért! Végül meg is pillantotta: a medve bizony tényleg nehéz helyzetben 
volt. Egy hatalmas sárkány éppen azon volt, hogy megegye a szerencsétlent. A 
medvebocs remegett a félelemtől, akár egy kis nyuszi, nem tudott mást tenni, 
mint segítségért sírni. A bátor vadász a sárkányra szegezte fegyverét, és felkiál¬ 
tott: 

- Hé! Ide gyere, te nagy mamlasz! 

A sárkány minden haragjával a vadászra vetette magát. Félelmetes hangon 
üvöltött, és villás nyelvét nyújtogatva támadott rá. A fegyverével rá célzó vadász¬ 
nak is ugyanez volt ám a szándéka! És el is találta! A vadász nyílvesszője ponto¬ 
san a hatalmas sárkány szívébe fúródott, és a fenevad a földre zuhant. A vadász 
előkapta a kését, és levágta vele a sárkány fejét. 

A medvebocs még remegve szűkölt a félelemtől. Amikor látta, hogy a sár¬ 
kány nem mozdul többé, feltápászkodott, és odaszaladt a vadászhoz. Nyelvével a 
csizmáját nyalogatva köszönte meg neki, hogy az életét megmentette. A vadász 
megsimogatta, és így szólt hozzá: 

- Egyet se félj, medve koma, most már biztonságban hazatérhetsz! 

Ám a medve annyira hálás volt a vadásznak, hogy nem akarta elhagyni. 
Hűséges kutyaként szegődött a nyomába - bárhova ment is, el nem maradt volna 
tőle. A vadász még egyszer rászólt: 

- Elég legyen már, te! Ne gyere utánam. Nem tartozol nekem semmivel, 
eredj innen! 

A medve azonban szeretetteljes pillantással, ártatlan szemekkel bámult rá. 
Akárhogy is próbálta elkergetni a vadász, mindig visszatért hozzá. Végül azt 
mondta neki: 


84 


- No, látom, csak visszajössz. Mit lehet tenni, gyere hát akkor! Mindenkinek 
van otthon kutyája vagy macskája, nekem miért ne lehetne egy medvém? 

És még aznap épített a háza mellé egy kunyhót a medvének. A medve pedig 
hű kutyaként őrizte a házat, és vigyázott a vadászra. Egy nap azonban a vadász 
megbetegedett. Ágynak esett, és fel sem tudott kelni. A medvét annyira elszomo¬ 
rította a vadész betegsége, hogy nem is ment be többé a saját házába. Nem volt 
hajlandó elmozdulni a vadász ágya mellől. Ha éjszaka a vadász lerúgta magáról 
a takarót, a medve rögtön betakargatta. Letörölte az izzadságot a homlokáról. 
Amikor a vadász látta a medve jószívűségét, azt mondta: 

- Köszönöm neked, medvécském! Bizony, nem gondoltam volna, hogy ilyen 
hűséges, jó barát vagy! 

Aztán eljött látogatóba a vadász egyik barátja is. Amikor az ajtón belépett, 
és látta a hatalmas medvét, meg is ijedt, el is csodálkozott. A medve megértette, 
hogy jó barát érkezett, és beengedte őt. A vendég nagyon csodálkozott a helyze¬ 
ten! Amikor meglátta, hogy a barátja betegen fekszik, felkiáltott: 

- Hát téged meg mi lelt? Hiszen te olyan vagy, akár a vas. Mi történt veled? 

- Ne is kérdezd, barátom! Bizony, lebetegedtem. Olyan lennék, mint a vas? 
Hiszen végül egy medvére szorultam... 

- Tényleg, mit keres itt ez a medve? És nézd csak, milyen jól nevelt! Olyan 
udvarias, akár egy hajadon lány, masallah! 

A vadász pedig elbeszélte az egész történetet a barátjának: 

- Hát, így történt! Elválaszthatatlan barátok lettünk ezzel a medvével. 

A barátja nevetni kezdett: 

- Hogy tehetted ezt, barátom? Jól jegyezd meg, a medvéből soha nem lesz 
barát! 

A vadász azonban tiltakozott: 

- Hogyhogy nem lehet? Hát nem látod? Bizony, ő lett a legközelebbi ba¬ 
rátom. Még ki sem mondom, amit akarok, és ő már megteszi. Nem olyan ez a 
medve, mint amilyennek te gondolod! 

- Dehogyis, te! Minden állt lehet a barátod, de a medve soha! 

- Miért ne lehetne? 

- Azért, mert a medvék ostobák. Nem tudnak különbséget tenni a jó és a 
rossz között. 

- De ők is tudják, hogy mi a jóság! 

- Talán tudják. De akkor is megesik, hogy azt hiszik, jót cselekszenek, és 
mégis rosszat csinálnak. Az ember jól válogassa meg a barátait, testvér! Akinek 
ostobák a barátai, azokat biztosan valami rossz éri. Fogadj el tőlem egy jó taná¬ 
csot: minél előbb felejtsd el ezt az ostoba medvét! 

A vadász igencsak megharagudott erre. Megvetően nézett a barátjára: 

- Hát nem! A saját szememmel láttam, milyen jóságos ez a medve. Nem 
fogok elhagyni egy ilyen hűséges barátot. 

- Én szóltam előre, csak aztán meg ne bánd! - felelte a barátja. 

- Ej, hát milyen ember vagy te! Mindenbe bele kell szólnod! Most is csak 
azon igyekszel, hogy elválassz engem a medvécskémtől! Menj hát innen! Fáradt 
vagyok, aludni akarok - kiáltotta dühösen a vadász. 

Alig ment el a barátja, a vadász mély álomba merült. Amikor a medve látta, 
hogy gazdája alszik, azonnal az ágya fejéhez telepedett, és magában fohászko¬ 
dott azért, hogy a vadász hamar meggyógyuljon. Egyszer csak egy légy repült 
be a szobába, és a vadász orrára szállt. A medve a mancsával elhessegette, de a 
szemtelen légy rögtön visszarepült - most a vadász ajkára szállt. A medve megint 
elkergette, de a légy annyira szemtelen volt, hogy repült egy kört a szobában, és 
kényelmesen visszaszállt a vadász arcára. A medve kezdett feldühödni. Elkerget¬ 
te a legyet, de az újra visszaszállt. Egy idő után a medve belefáradt a kergetőzésbe. 
De a légy nem fáradt el, és végül leszállt a vadász homlokának közepére. A med¬ 
ve szája már habzott a dühtől, és kiszaladt az udvarra. A kertben felvett egy jó 
nagy követ. Benézett a házba - a légy még mindig a vadász homlokán ücsörgött. 
A medve dühösen emelte a magasba a követ, és - nesze neked! - lesújtott vele. 
Végre sikerült agyoncsapni a legyet! De mi lett a vadásszal? A medve letette a kö¬ 
vet, és látta, hogy a vadász feje bizony teljesen lapos lett... Bután kezdte ide-oda 
forgatni a fejét, mintha csak azt mondaná: Elát ezt meg mi lelte? 




A Prófétánk (s.a.w.) egy 
nap azt mondta: 

A jó barát és a rossz barát olyan, mint a par¬ 
fümárus és a kovács fújtatóját működtető 
ember. A parfümárus vagy neked is ad a 
parfümjéből, vagy legalább az illata érződ¬ 
ni fog rajtad. A fújtató működtetője vagy 
kiégeti a ruhádat, de ha nem is, a rossz szag 
rajtad is érződni fog. 

(Muszlim, Zuhd 64.) 





AZ IGAZ SZÓ EREJE 


A z Allah barátai (evlija) közé tartozó Abdul Kadir Geilani ekkoriban 
még kisgyerek volt. Engedélyt kért az édesanyjától, hogy Bagdadba 
mehessen vallástudományt tanulni. Az édesanyja azt mondta erre: 

- Kisfiam, szemem fénye! Hogyan is válhatnék el tőled? Mit is kezdenék 
nélküled? 

A kis Abdul Kadir édesanyja keservesen sírt, azonban a fia olyan kitartóan 
kérte, hogy végül engedélyt adott neki. Fogta azt a negyven aranyat, ami az 
apjától maradt a fiúra örökségül, egy kis zacskóba tette, és bevarrta a ruhája 
ujjába. Aztán pedig azt mondta a fiának: 

- Menj hát, jó utat, fiam! Talán soha többé nem találkozunk - talán vissza 
se térsz, vagy ha haza is térsz, nem találsz már itt engem. Hallgasd meg hát az 
anyai tanácsomat: ha meg akarod hálálni mindazt, amit érted tettem, soha, de 
soha ne hazudj senkinek! Soha ne hagyd el az igazságot! A Mindenható Allah 
mindig, mindenhol azokat segíti, akik igazak.” 

Abdul Kadir csatlakozott egy karavánhoz, és Bagdad felé indult. Egyszer 
csak azonban kiabálás támadt a karaván soraiban. A karavánt útonállók tá¬ 
madták meg, és elkezdték kifosztani az utazókat. Nemcsak a rkományt vették 
el, de mindent, ami az embereknél volt. Sor került Abdul Kadirra is. Az egyik 
rabló megragadta őt, és megkérdezte: 

- No, te koldusgyerek, lássuk, neked van-e valamid? 

- Nálam nincs más semmi, csak negyven arany! - felelte Abdul Kadir. 

A rabló azt hitte, hogy a fiú gúnyolódik vele. De amikor látta, hogy meny¬ 
nyire komolyan beszél, a vezérük elé vitte őt: 

- Ez a fiú azt mondja, hogy van nála negyven arany! 

- Kutassátok át, lássuk csak! - kiáltott a rablóvezér. A rablók átkutatták 
Abdul Kadir ruháját, és megtalálták benne a negyven aranyat. A vezért csodál¬ 
kozva kérdezte: 

- De fiam, miért mondtad meg nekünk, hogy nálad van ez az arany? 

- Amikor útra keltem hazulról, megígértem anyámnak, hogy soha nem 
fogok hazudni. Talán szegjem meg a szavamat negyven aranyért? - válaszolta 
Abdul Kadir. 

E szavakat hallva a rablóvezér nagyon elszégyellte magát. Eszébe jutott 
mindaz a rossz, amit addig tett, és szívébe hasított, hogy egy napon majd Allah 
elé kell állnia. Megbánt minden bűnt, amit addig a napig elkövetett, és mély 
bűnbánattal teli szívvel mondta: 

- Jaj nekünk! Bizony, mi a szavunkat adtuk, hogy a Mindenható Allahot 
fogjuk szolgálni! És egészen mostanáig a Sátánra hallgatva megszegtük a sza¬ 
vunkat! Mennyi bűnt követtünk el... Vajon hogyan fogunk majd Allah színe 
elé állni? 










Aztán a társaihoz fordulva így folytatta: 

- Barátaim! Nézzetek rám, hallgassatok meg! Teljes szívemből megbánom 
mindazt a bűnt, amit elkövettem, és felhagyok az útonállással, rablással! Mos¬ 
tantól fogva nem teszek semmit, amivel Uram nem elégedett. 

A vezérükhöz hűséges rablók pedig egy emberként mondták: 

- Mi pedig nem válunk el a vezérünktől! A vezérünk voltál a rossz úton, 
legyél hát vezetőnk és tanítónk a jó úton is! 

Azzal visszaadták mindazt, amit elvettek az emberektől. A kis Abdul Kadir 
példás viselkedését látva az összes rabló megbánta bűneit. Abdul Kadir pedig 
folytatta az útját Bagdad felé. 



A Prófétánk (s.a.w.) egy 
nap azt mondta: 


Három ismertetőjele van a képmutatónak: 
ha beszél, hazudik, ha a szívát adja, meg¬ 
szegi, és ha rábíznak valamit, visszaél vele. 



(Bukhari, Imán 24, Sahadah 28, Adab 69; Muszlim, 
Imán 107-108.) 

A TÁRSAK KÖZÜL 
KIK BESZÉLTÉK EL A 
LEGTÖBB HADÍSZT? 


Mohammed Próféta (s.a.w.) tiszteletre méltó Társai azon fá¬ 
radoztak, hogy másoknak is megtanítsák mindazt a szépet és jót, 
amit tőle hallottak és láttak. Ezért mindegyikük rögtön elmesél¬ 
te a többieknek azt, amit a Prófétától (s.a.w.) hallott. De vannak 
olyanok a Társak közül, aki különösen sokat fáradoztak azért, 
hogy a Próféta (s.a.w.) hadíszai eljussanak hozzánk. 

Ezek a Társak ezernél is több hadíszt beszéltek el: 

Abu Huraira (r.a.) 5374 hadíszt beszélt el. 

Hazreti Omár fia, Abdullah ibn Omár (r.a.) 2630 hadíszt 
beszélt el. 

Anasz ibn Malik (r.a.) 2286 hadíszt beszélt el. 

Hazreti Abu Bakr lánya, a szeretett Prófétánk (s.a.w.) 
felesége, Aisa (r.a.) 2210 hadíszt beszélt el. 

Szeretett Prófétánk (s.a.w.) nagybátyjának, Hazreti Abbasz¬ 
nak a fia, Abdullah ibn Abbasz (r.a.) 1660 hadíszt beszélt el. 


Dzsabir ibn Abdullah (r.a.) 1540 hadíszt beszélt el. 

A GYORSAN TERMŐRE 


FORDULÓ FÁK 


z abbaszid kalifátus leghíresebb kalifája, Harun Rasid olyan államfér- 



.fi volt, aki nagylelkűségével és igazságosságával írta be magát a világ- 


történelembe. Egy napon maga mellé vett néhány állami tisztviselőt az emberei 
közül, elhagyták a palotát, és nézelődni indultak a városba. így, az embereket 
kérdezgetve, a helyzetüket látva akarták megtudni, hogy van-e köztük olyan, 
aki hiányt szenved valamiben. Egész nap a várost járták, estére pedig vissza¬ 
tértek a palotába. Az úton megláttak egy öregembert. Annak ellenére, hogy 
már hajlott korú volt, az ember a földjén dolgozgatott. A kalifának nagyon 
tetszett az öregember szorgalma. Látva, hogy az idős ember facsemetéket ültet, 
úgy döntött, hogy egy kicsit elbeszélget vele. Harun Rasid kalifa köszöntötte 
az öreget: 

- Asszalamu alejkum, öregapám! 

Az öregember nem ismerte fel az előtte álló kalifát. Zavartalanul és kedve¬ 
sen mosolygott rá, és viszonozta a köszönését. A kalifa így folytatta: 

- Öregapám, te már nagy időt megéltél. Allah adjon neked hosszú életet; 
de ki tudja, hány évet élsz még! 

- Annyit, amennyit fiam! Az embernek haláláig kötelessége az istenszolgá¬ 
lat. Aztán a munka nem egyfajta istenszolgálat-e? 

- De akkor is, tisztelt öregapám! Te már aligha látod meg, amikor ez a fács- 
ka termőre fordul. Ha úgysem ehetsz a gyümölcsükből, akkor minek ülteted 
ezeket a csemetéket? Talán feleslegesen akarsz dolgozni? 

Az idős ember mosolyogva nézett a kalifára, és így válaszolt: 

- Nem az a lényeg, hogy csak magunk ehessünk a csemete gyümölcséből, 
fiam! Vajon mi ültettük-e azokat a fákat, aminek most a gyümölcseit esszük? 
Az előttünk voltak ültették el nekünk. Mi most az ő munkájuknak a gyümöl¬ 
cséből eszünk. Én is az utánunk jövő generációnak ültetem ezt a facsemetét. 

Emlékezzenek meg rólunk a fohászaikban, hogy mi se maradjuk fohászok nél¬ 
kül. Ők pedig nem maradnak gyümölcs nélkül. 

A kalifának nagyon tetszett ez a válasz: 

- Allah legyen veled elégedett, drága öregapám! - mondta, és egy zacskó 
aranyat adott az öregnek. 

A bácsi elmosolyodott. Amikor a kalifa megkérdezte, hogy miért, az öreg 
okosan így válaszolt: 

- Hát láttál már olyan fát, ami ilyen hamar termést hoz? Nézd csak, fiam, 
alig ültettem el ezt a csemetét, máris meghozta nekem a termését. 

Harun Rasidnak ez a válasz is nagyon tetszett, és rögtön megparancsolta 
az embereinek, hogy adjanak az öregnek még egy zacskó aranyat. 

Az öregember okos és tapasztalt volt, megértette, hogy nem más áll előtte, 
mint Harun Rasid kalifa. Ezekkel a szavakkal fohászkodott érte: 






- Ó, ó, masallah, Allah árasszon el a kegyelmével! Nézd csak, nagyuram, a 
fák egyszer teremnek egy évben, bezzeg, amit én ültettem, az idén már kétszer 
is termést hozott! 

A kalifa, akit lenyűgöztek az öregember okos válaszai, azon kezdett gon¬ 
dolkodni, hogy maga mellé veszi őt a palotába. Aztán nevetve mondta a mi¬ 
nisztereinek: 

- Gyerünk, gyerünk, menjünk innen gyorsan! Ez az okos ember a válasza¬ 
ival lassan kiüríti az egész kincstárunkat! 

Azzal azért fohászkodva, hogy mindig legyenek a világon ilyen okos és a 
társadalom számára hasznos emberek, folytatta útját. 




A Prófétánk (s.a.w.) egy 
nap azt mondta: 


Ha egy muszlim elültet egy fát, vagy elvet 
valami magot, akkor amit arról az emberek, 
a vadállatok vagy a madarak megesznek, az 
adománynak számít neki. 



(Bukhari, Harth 1; Muszlim, Műszakai 9, 12) 

OKOSSÁG ÉS ÓVATOSSÁG 



gy napon az erdő királya, az oroszlán nézeteltérésbe keveredett egy 


-1—/témával kapcsolatban az erdő egyik elefántjával. A kölcsönösen meg¬ 
vitatott ügy csak egyre nőtt, és végül a vitatkozás veszekedéssé fajult. Ahogy 
az mindig megtörténik a szükségtelen vitában, a vita végére senki nem nyert 
semmit. Az elefánt megsértődött, az oroszlán pedig alaposan elfáradt és elked¬ 
vetlenedett. Ezen felül még ő is megsértődött. Ezért napokon keresztül nem 
vadászott. Amikor már nagyon megéhezett, magához hívatta a rókát, és így 
szólt hozzá: 

- Gyere, te róka, és jól figyelj rám! Esélyt adok neked, hogy a szolgála¬ 
tomra legyél, és elnyerd a támogatásomat! Láthatod, ebben az állapotban 
nem tudok vadászni. Te talán nem vagy olyan erős és hatalmas, mint én, de 
nagyon okos és ravasz vagy. Menj, és ügyesen csalj ide valami ökröt vagy 
szamarat hozzám! Ha ma segítesz nekem, jobban leszek, és könnyedén va¬ 
dászhatok majd. Akkor nem hagyom majd viszonzás nélkül azt a jót, amit 
ma teszel velem. Akkor te is megtöltheted majd a gyomrod abból, amit én 
hagyok. 

- Ahogy parancsolod, nagyuram! - válaszolta a róka, és rögvest útnak 
is indult. Hosszú ideig ment, mendegélt, szinte az egész erdőt bejárta. Elfá¬ 
radt, és meg is éhezett. Ahogy elnyújtózott egy fa alatt, hogy kicsit megpi¬ 
henjen, meglátott a szemben lévő sziklán egy szamarat, aki füvet keresett, 
amit lelegelhetne. Kedveskedve ment oda hozzá: 

- Ó, te szegény szamár testvér! Megélhet-e ezen a rossz, köves földön 
egy ilyen szép és erős állat, mint te? Hát nem tudod, milyen szép helyekkel 
van teli ez az erdő? Ott, ahol én lakom, gyönyörű zöld fű borít mindent! 
Legalább olyan magas, mint én vagyok. Hidd el, bármennyit is legelsz be¬ 
lőle, nem fogy el soha! És ha abból eszel, még erősebb leszel. De ha ezen a 

helyen maradsz, biztos éhen halsz. Nézd csak, milyen sovány vagy most is! 

így hízelgett a róka százezer édes szóval a szamárnak. Nem győzte di¬ 
csérni a gyönyörű helyeket, ahova elvihetné a szamarat. Végül sikerült őt 
az erdőbe csalnia. Ekkorra már az oroszlán is alaposan megéhezett. Ahogy 
látta, hogy közeleg hozzá a róka a szamárral, nem bírta tovább féken tartani 
az éhségét, és ordítani kezdett. Ahogy a szamár meghallotta az oroszlán 
ordítását, halálfélelemben vágtatott el. De most már a róka is olyan éhes 
volt, hogy csak úgy kopogott a szeme! Nagyon felmérgesítette az oroszlán 
ostobasága, de félelmében nem mert semmit mondani. Inkább tisztelettel 
jegyezte meg: 

- Nagyuram, mit tettél? Éppen a közeledbe csaltam a szamarat, te meg 
elijesztetted az ordításoddal. Bárcsak egy kicsit még türelmes maradtál vol¬ 
na! 


Az oroszlán szomorkodva válaszolta: 

- Ó, tudom, tudom; de nagyon izgatott lettem, mikor megláttam az 
oroszlánt pont az orrom előtt! Te is tudod, hány napja nem ettem, nem 
bírtam hát türtőztetni magam! Hát csak menj, és tegyél meg minden tőled 
telhetőt, hogy megint elém hozd azt a szamarat! 

A róka szaladt a szamár után, de az nagyon haragudott rá: 

- Bizony, becsaptál engem! Majdnem elvesztettem az életem miattam, 
hát az oroszlánnal akartál megetetni? Maradj most már távol tőlem, ne gye¬ 
re a közelembe! 

A róka azonban a legnagyobb ártatlanságot színlelve kért tőle bocsá¬ 
natot: 


- Jaj, szamár testvér, nagyon félreértesz engem! És még azt is félreérted, 
hogy miért üvöltött az oroszlán! Ő csak azért üvöltött, hogy nehogy ide¬ 
genek egyék meg azt a gyönyörű füvet. Nem ismert téged korábban, ezért 
azt hitte, te is idegen vagy! De most már elmagyaráztam neki, hogy a te a 

barátunk vagy! Gyere csak, menjünk oda még egyszer. Nem láttad, milyen 
szép ott a fű? Hiszen már neked is korog az éhségtől a gyomrod! 

Az ostoba szamár hitt a rókának. Az oroszlán pedig ez alkalommal tü¬ 
relmesen, hang nélkül várakozott. Amikor a szamár már elég közel ment 
hozzá, rávetette magát. Jó étvággyal szétszaggatta és enni kezdte. Miután a 
szamár felét megette, megszomjazott. A rókát a földön heverő szamár mel¬ 
lé ültette őrködni, és ő maga elindult inni. A róka, amint egyedül maradt, 
gyorsan megette a szamár agyát és szívét, és elverte vele az éhségét. Azon¬ 
ban mikor az oroszlán visszatért a forrástól, észrevette, hogy a szamár agya 
és szíve eltűnt. Ordítva támadt a rókára: 

- Hova tűnt a szamár agya és szíve? Felelj azonnal! 

A ravasz róka, mintha mi sem történt volna, nyugodtan válaszolt: 

- Nagyuram, vajon ha ennek a szamárnak lett volna agya és szíve, meg¬ 
történt volna vele mindez? Ha a fejében csak egy csepp ész is lett volna, 
beleesett-e volna másodszor is ugyanabba a csapdába? 





A Prófétánk (s.a.w.) egy 
nap azt mondta: 


A hívő egy kígyó odújából nem haraptat- 
ja meg magát kétszer (vagyis aki okos és 
óvatos, az nem esik kétszer ugyanabba a 
hibába). 



(Bukhari, Adab 83; Muszlim, Zuhd 63.) 

TANULJ MEG HÁLÁS LENNI! 


V olt egyszer egy szegény ember. Egész nap vizet hordott a szamará¬ 
val, egyfolytában dolgozott, hogy a családjának kenyeret keressen. 
Szegény emberünk az egész napi kemény munkával keresett pénzből a család¬ 
jának még csak-csak tudott ennivalót venni, de arra bizony már nem maradt, 
hogy abrakot vagy szénát vegyen a szerencsétlen szamárnak. A szegény csacsi, 
akinek egész nap nehéz teher nyomta a hátát, még száraz szénát sem kapott 
eleget, így napról-napra egyre soványabb lett. 

A szegény vízhordónak volt egy rokona. A rokon a királyi palota is¬ 
tállójában dolgozott. Egy napon a rokon, aki lovász volt az istállóban, lá¬ 
togatóba ment a vízhordóhoz, és meglátta a szamarát. A megdöbbenéstől 
alig jutott szóhoz, de megkérdezte a vízhordót, hogy hogyan engedhette a 
kenyérkereső állatát így csonttá-bőrré fogyni. A vízhordó szomorúan vála¬ 
szolt: 

- A szegénységem az oka! Hiszen nézz csak a gyermekeimre - alig-alig 
különböznek ettől a szamártól! A családomat is nehezen tudom jóllakatni. 
Arra már végképp nem marad pénzem, hogy szénát vegyek ennek a szeren¬ 
csétlen párának. 

A lovászt nagyon bántotta a vízhordónak meg a szamarának a fájdalma. 
Jót akart cselekedni a rokonával. Tudta, ha így megy tovább, ez a csacsi nem 
sokáig él már, hamarosan éhen vész. Ezért azt mondta a vízhordónak: 

- Bízd csak rám egy hétre a szamaradat! Ha addig nálunk eszik az istál¬ 
lóban, kicsit erőre kap majd. 

- De jó is lenne, de nem tehetem meg azt, hogy egy hétig ne dolgoz¬ 
zak! 

- De ha így hajszolod tovább ezt az állatot, biztosan elpusztul. Gondolj 
arra, hogy akkor mihez fogsz kezdeni! 

A vízhordó belátta, hogy a rokonának igaza van, és rá kell bíznia a sza¬ 
marat. így hát a csacsit odavették a palota istállójába. A szamár, aki még 
szénával sem lakott jól soha életében, nem győzött csodálkozni mindazon, 
amit ott látott! 

Egész sor pompás paripa volt az istállóban, olyan tüzesek, hogy egy 
pillanatig sem tudtak egy helyben állni. A legfrissebb füvet hordták eléjük, 
mert a szénát, amiről eddig a csacsi csak álmodhatott, ezek a lovak nem 
szerették - száraznak találták. A jászolban folyton előttük állt a zab, az árpa, 
és az ízletesnél ízletesebb gyümölcsök. Almát és friss, ropogós dinnyehéjat 
ettek, kristálytiszta forrásvizet ittak. És nem csak ennyi volt a gondoskodás, 
amiben részük volt! Lecsutakolták őket, a sörényüket kifésülték, és időről 
időre meleg vízzel és szappannal fürdették őket. Amennyivel szebb a király 
palotája a koldus kunyhójánál, annyival szebbnek tűnt a szamár szemében 
a palota istállója a régi otthonánál. A szegény csacsi összehasonlította saját 
magát ezekkel a lovakkal - a szíve elnehezedett, és fejét felemelve panasz¬ 
kodni kezdett: 

- Ó, hatalmas Allah! Bármilyen szerencsétlen szamár vagyok is csak, 
engem is Te teremtettél! Annyira fáj a hátam a teher alatt, hogy aludni sem 
tudok éjszakánként. Vannak olyan napok, amikor annyira fáj a gyomrom 
az éhségtől, hogy arra gondolok, bár halnék meg inkább. És a halálnál is 
ezerszer rosszabb életet élek, ezek a lovak pedig boldogan élnek ennyi gaz¬ 
dagságban. Hát igazság ez? 

Két nap telt el az után, hogy a csacsi fájó szívéből ez a fohász kiszakadt. 
De ekkor már ő is jóllakott, csontjaira hús is rakódott. Egyszer csak, mint 
a bomba, robbant be a hír az istállóba: a király és a szomszédos ország kö¬ 
zött háború tört ki! A csacsi addig a napig azt gondolta, hogy ezek a lovak 
a világ legszerencsésebb teremtményei. Azonban ekkor a lovak arcát szo¬ 
morúság felhőzte be. Egy hangot sem szóltak, csak mindegyik bánatosan 
gondolkodott magában. És a következő nap fényes szerszámokkal felszer- 

számozták és a háborúba küldték őket. Néhány nap múltán hír érkezett, 
hogy véget ért a háború. A szamár most döbbent meg csak igazán, ahogy 
a hazatérő lovakat figyelte! Szegények sebekkel borítva érkeztek haza. Nyíl 
vagy lándzsa találta őket, a testükben a fegyverek letört darabjai... A gon¬ 
dozók szorosan megkötözték a lovak lábait, és nekiláttak, hogy késeikkel 
sebeiket felvágják és a bennük maradt nyilakat, lándzsahegyeket eltávolít¬ 
sák. A lovak, akik alig néhány nappal azelőttig örömben és kényelemben 
éltek, most hangosan nyerítettek a fájdalomtól, szemükből ömlött a könny. 
A szénájuk vértengerbe borult, a büszke lovak szörnyű állapotba kerültek. 
A szamár, aki az eseményeket figyelve meglátta a tanulságot, lehajtotta a 
fejét, és így fohászkodott Allahhoz: 

- Uram, amit korábban mondtam, az bizony a tudatlanság szava volt, 
bocsásd meg nekem! Ha úgy részesülhetek mindabban a jóban, amiben 
ezeknek a lovaknak is része volt, hogy utána ilyen nyomorúság és szeren¬ 
csétlenség ér, akkor bizony elégedett vagyok a szegénységemmel! 




A Prófétánk (s.a.w.) egy 
nap azt mondta: 


Az életmódotokat tekintve azokra nézzetek, 
akik alattatok állnak. Ne nézzetek azokra, 
akiknek jobb sora van nálatok. (Adjatok há¬ 
lát a helyzetetekért.) Ez ehlyesebb viselkedés 
ahhoz, hogy megbecsüljétek Allah kegyeit. 



(Bukhari, Adab 83; Muszlim, Zuhd 63.) 

AKI SZOLGÁL, AZT 
SZOLGÁLNI FOGJÁK 


Tavuz Szelim szultán egy napon álruhában ment a népe közé. A piacot és 
I az utcát járta, hogy megismerje az emberek helyzetét. Út közben egy¬ 
szer egy fürdőhöz ért. 

- Bemegyek ide is, megnézem, milyen belül, tiszta-e, figyelnek ez az em¬ 
berek az erkölcs és a jó modor szabályaira. És legalább szépen meg is fürdőm, 
tisztálkodom. - gondolta magában. Szerencsére a fürdő éppen üres volt. Nem 
volt benn más, csak az egyik sarokban egy öregember, aki éppen mosakodott. 
Javuz Szelim szultán is maga köré csavart egy lepedőt, elvonult egy sarokba, és 
csendben mosakodni kezdett. Ekkor az öregember a kezében lévő kővel meg- 
ütögette a medence szélét. Ez a fürdőben azt jelenti, hogy az illető a fürdőszol¬ 
gát hívja. Ez az öreg is a fürdőszolgát hívta volna, hogy dörzsölje le a hátát. De 
hiába is kopogtatott a kővel, nem jött oda hozzá senki, és nem kérdezték meg, 
hogy mit akar. Javuz Szelim szultán megsajnálta az öregembert. „Akárhogy is, 
úgysem tudja senki, hogy ki vagyok, legalább valami jót teszek az öreggel!” - 
gondolta magában, és így szólt: 

- Öregapám! Hallom, hogy megütögetted a medence szélét, talán a fürdő- 
szolgát hívod? 

- Igen, fiam, de azt hiszem, nem hallotta a szolga - felelte az öreg. 

- És mit akarsz a szolgától? - kérdezett tovább a szultán. 

- Mi mást akarnék, fiam, mint hogy mossa meg a hátamat! 

- Ha akarod, majd én ledörzsölöm a hátadat - mondta a szultán. 

- Jaj, Allah legyen veled elégedett, annak nagyon örülnék fiam! - örven¬ 
dezett az öregember. Szelim szultán felkelt a helyéről, odament az öreghez, és 
egy jón habos szivaccsal alaposan megmosta a hátát. Közben szívesen elbeszél¬ 
getett volna vele. Azt gondolta magában: „Kicsit tréfálkozom az öreggel”, és azt 
mondta neki: 

- Öregapám! Miért nem szolgáltad fiatalkorodban Allah valamelyik barát¬ 
ját? Talán nem tisztelted az idősebbeket? Vagy fiatalkorodban lenézted az idő¬ 
sek tiszteletét és szolgálatát? Nézd csak, öregapám, hiába kopogtattál percekig 
a medence szélén, egy szolga sem jött, hogy gondoskodjon rólad! 

Ezt hallva az öreg gyengéden elmosolyodott, és azt mondta: 

- Allah adjon neked jót, fiam! Belement a szappan a szemembe, ugyan 
önts már egy kanna vizet a fejemre! Ha ki tudom majd nyitni a szemem, vála¬ 
szolok a kérdésedre is. 

Szelim szultán úgy is tett, nevetve néhány kanna vizet öntve megtisztította 
az öreg szemét és fejét a szappantól. 

- Figyelj csak, fiam! Én tudom, hogy pontosan hét anyajegy van a testeden, 
és azt is megmutatom, hogy hol! - mondta az öreg, és valóban meg is mutatta 
mind a hetet. 

A szultán nagyon kíváncsi volt, hogy vajon honnan tudhatja ezt az öreg¬ 
ember. Most már az öreg mosolygott rajta, és így folytatta: 

- Ha én fiatalkoromban nem szolgáltam volna Allah barátját... ha nem 
tiszteltem volna az idősebbeket, ha nem szolgáltam volna a rászorulókat... ak¬ 
kor, bár oly sok fürdőszolga van ebben a fürdőben, és ennyiszer hívtam őket, 
elküldte volna-e Allah egy hatalmas birodalom szultánját, hogy kiszolgáljon 
engem? 

Szelim szultán akkor értette meg, hogy nem közönséges öregember ül vele 
szemben. Akit kiszolgált, és akinek így a fohászát elnyerte, nem más volt, mint 
Khidr (a.s.). 


' 



■ 




A Prófétánk (s.a.w.) egy 
nap azt mondta: 


Ha egy ifjú tisztelt egy idős embert a kora 
miatt, időskorában Allah neki is küldeni fog 
valakit, aki kiszolgálja. 

(Tirmidhi, Birr 75.) 

A KEVÉLYSÉG VÉGE 


A végtelen sivatag közepén egy karaván haladt a tűző napon. Olyan 
meleg volt, hogy az emberek és állatok majd’ megfőttek. És mintha 
ennyi nehézség nem lenne elég, még egy homokvihar is kitört. A levegőben 
kavargó homok még jobban megnehezítette az előrehaladást, hiszen még kar¬ 
nyújtásnyira sem lehetett látni. A karaván tagjai egy helyre gyűltek, hogy el ne 
veszítsék egymást. Egy idő múlva a vihar csillapodott. A karaván tagjai számba 
vették egymást, és ekkor vették észre, hogy az egyik teve, amelyre nem figyeltek 
eléggé, elveszett. Akárhogy is keresték, nem találták meg. Végül megértették, 
hogy nem fogják megtalálni, és a kereséssel felhagyva továbbindultak. 

Pedig közben a szerencsétlen teve is kereste a karavánt. Amikor nyo¬ 
mát sem lelte a többieknek, bizony nagyon megijedt. Hiszen a sivatagban 
eltévedni a halált jelenti. A teve nem vesztegette az idejét, a karaván nyomá¬ 
ba eredt, hogy megtalálja őket. Ahogy a karaván az egyik irányba, az őket 
kereső teve a másik irányba haladt, egyszer csak arra jött egy apró sivatagi 
egér, és meglátta a tevét. Odament hozzá, és megfogta a teve kötelének a 
végét, amit az maga után húzott a földön. Amilyen békés, jámbor állat volt 
a teve, egy cseppet sem zavarta, hogy egér megfogta a kötelet, amivel addig 
a karavánban vezették. Egy szót sem szólt hát. Az egér úgy vélte, hogy a 
teve azért nem tiltakozik, mert fél tőle, ezért nagyon büszke lett magára. 
Azt gondolta: 

- Úgy tűnik, igencsak erős állat vagyok én! Lám, oda vezetem ezt a ha¬ 
talmas tevét, ahova csak akarom! Hahh, nézzék csak, egy hangot sem mer 
szólni! Látszik, hogy erősebb vagyok nála. 

Az egér nyomában baktató teve jól látta, milyen peckesen megy előtte 
az egér, de úgy tett, mintha fogalma sem lenne arról, hogy mi jár az egér 
fejében. Továbbra sem szólt egy szót sem, de közben jól szórakozott az egér 
kevélységén és tudatlanságán. Közben azonban azt gondolta magában: 

- No, te ostoba egér, nézzük csak, mihez kezdesz! Nagyon kíváncsi va¬ 
gyok, mi lesz ennek a vége! 

Az egér büszkén és felfuvalkodottan ment elöl, a teve pedig magában 
mosolygott rajta. Ahogy így mentek, mendegéltek, elérkeztek egy kis ta¬ 
vacskához. Az egér nem számított arra, hogy ilyesmi történhet, alaposan 
meglepődött hát. A teve mosolyogva figyelte az egér megdöbbenését: 

- Lássuk csak, kedves hősöm, mihez kezdesz most! - gondolta magá¬ 
ban. 


Eljött az idő, hogy az egér is megismerje saját korlátáit. A teve azt 
mondta neki: 

- Mi történt, miért álltái meg? Hát nem te vagy a gazdám? Gyerünk, 
gázolj bele a vízbe, és vezess át rajta engem is! Mire vársz? Milyen gazda 
vagy te? Hiszen én csak a parancsaidat várom! 

A rosszkor kevélykedő egér megértette, hogy hibázott. Kétségbeesetten 
hajtotta le a fejét: 

- Én csak egy aprócska egér vagyok, ez a víz pedig nagyon mély! Miket 
beszélsz, barátom! Hiszen ha belemennék a vízbe, az ellepne engem! 

A teve nem törődött az egér szavaival, hanem a vízbe gázolt, hogy meg¬ 
nézze, milyen mély. Nevetve kiáltott oda az egérnek: 

- Hé, egérke! Nem olyan mély ez a víz, mint te gondolod! Nézd csak, 
hiszen térdig is alig ér! Ne félj, gyere csak, fogd meg a kötelem, és vezess át 
a túlpartra! 

A teve szavaira az egér reszketve kezdett könyörögni: 

- Kedves teve testvérem, talán tréfálkozol velem? Az a víz, ami neked 
térdig ér, engem többször is ellep! 

A teve úgy gondolta, hogy az egér már megtanulta a leckét. Magabiz¬ 
tosan mondta az egérnek: 

- Egér testvér! Ezután mindig tudd, mik a saját határaid, a magadhoz 
hasonló egerekkel mérd össze magad! Máskor ne legyél ilyen beképzelt és 
udvariatlan. 

Az egér megértette a hibáját, és elszomorodott: 

- Tisztelt teve! Nagyon bánom már, ahogy viselkedtem, soha többet 
nem leszek kevély senkivel. Bocsáss meg nekem, és ne hagyj itt egyedül! 
Kérlek, segíts, hogy átjussak a vízen! 

A teve elfogadta az egér bocsánatkérését. Mert ha valaki rosszul vi¬ 
selkedett, de megérti, hogy hibázott, és bocsánatot kér, annak meg kell 
bocsájtani. Nem helyes dolog haragtartónak lenni. A teve nevetve mondta 
az egérnek: 

- Na, gyerünk, egér testvér! Ülj fel a púpomra, és helyezd magad ké¬ 
nyelembe! Még ha neked lehetetlen is átkelned ezen a vízen, nekem bizony 
nem okoz semmi nehézséget. 


^ ^ 




A Prófétánk (s.a.w.) egy 
nap azt mondta: 

A Mindenható Allah azt tudatta velem: 

Legyetek egymással olyan alázatosak, hogy 
senki ne vétkezzen a többiek ellen a hatá¬ 
rokat túllépve (ne kövessen el igazságta¬ 
lanságot). És senki kevélykedjen másokkal 
szemben, felfuvalkodottan úgy téve, mintha 
felette állna. 


(Muszlim, Jannah, 64; Abu Dawud, Adab, 40) 

4 > 

HOGYAN MARADTAK FENN A 
HADÍSZOK NAPJAINKIG? 


A Prófétánk (s.a.w.) tiszteletre méltó Társai jobban szerették 
őt még az életüknél is. Szeretett Prófétánk (s.a.w.) legkisebb kérése 
is parancs volt számukra. Azok a szavak, amelyeket Allah Küldöt¬ 
te (s.a.w.) mondott, rendkívül fontosak voltak számukra. Hiszen 
Allah Küldötte (s.a.w.) így fohászkodott azokért, akik továbbadják 
az ő hadíszait: 

„Aki hall tőlem valamit, és másoknak is továbbadja, amit hal¬ 
lott, annak Allah tegye fényessé az arcát!” (Tirmidhi, Ilm, 7) 

A Tűrsak, akik vágytak a hadíszban említett jutalomra, min¬ 
dent megjegyeztek, ami Allah Küldötte (s.a.w.) szájából elhang¬ 
zott. 

Például: 

Allah Küldötte (s.a.w.) egy este azt mondta a társainak: 

- Holnap gyűljetek össze az imára, mert van néhány dolog, 
amit el akarok mondani nektek! 

Az egyik társa azt mondta a barátainak: 

- Én holnap megjegyzem az első szót, amit Allah Küldötte 
(s.a.w.) mond, te jegyezd meg a másodikat, te pedig a harmadikat, 
te meg az utána következőt, így semmit nem fogunk elveszteni ab¬ 
ból, amit Allah Küldötte (s.a.w.) mond. (Heysemi, Medzsmauz- 
Zavaid, 1,46) 

Még olyanok is voltak a Társak között, akik ezeket a szava¬ 
kat le is írták. A tiszteletre méltó Társak ezeket az áldott szavakat 
megtanították a tabiín generációjának, akik utánuk következtek, 
és azok is megtanították az utánuk jövő muszlimoknak. 

URAM,HÁLA LEGYEN 
NEKED! 


J ézus próféta (a.s.) egy napon úton volt a társaival, és láttak egy embert, 
aki éppen fohászkodott. Az embernek mindkét lába béna volt, és telje¬ 
sen vak is volt, a testét sebek, kelések borították. Mindezek ellenére hálát adott 
az állapotáért, és így fohászkodott: 

- Ó, Uram, aki olyan kegyes voltál hozzám, hogy megadtad nekem azt, 
amit a leggazdagabbaknak sem adtál meg! Hála legyen neked, annyiszor, 
mint a fák leveleinek a száma! 

Jézus próféta (a.s.) elcsodálkozott. Kíváncsi volt, hogy miért fohászko¬ 
dik így ez az ember, ezért megkérdezte tőle: 

- A lábaid bénák, a szemeid vakok, sebek borítják az egész testedet! 
Milyen kegyeket adott neked Allah, amelyekért ilyen örömmel adsz hálát? 

Az ember azt felelte: 

- A legsúlyosabb betegség az, ha valaki elfelejti Allahot. Nem ad hálát 
a kegyekért, amelyeket Tőle kapott. Allah olyan szívet adott nekem, amely 
ismeri Őt. Adott egy nyelvet is, amellyel hálát tudok adni ezért a kegyért, 
pedig vannak olyan gazdagok, akik nem ismerik Őt, és nincs részük ab¬ 
ban a boldogságban, hogy hálád adhassanak Neki! Mi mást tehetnék, mint 
hogy hálás vagyok Neki ezért! 

Jézus prófétának (a.s.) nagyon tetszett ez a válasz. Fohászkodott Al- 
lahhoz ezért az emberért, és annak egyszeriben meggyógyultak a lábai, és 
a szeme is látott. 

Az ember rögtön leborult, hogy hálát adjon Allahnak, és azt mondta: 

- Uram! Nem elég, hogy adtál nekem Téged ismerő szívet és Neked 
hálát adó nyelvet, de most még adtál látó szemet és járni tudó lábat is! Nem 
is tudom már, hogyan adhatnék Neked hálát ezekért! 

Ekkor a jelen lévő emberek, akik látták ezeket a csodákat, Jézus prófé¬ 
tához (a.s.) özönlöttek, hogy a kezét megcsókolják, és a fohászait kérjék. Ő 
azonban azt mondta: 

- Ne az én kezemet csókoljátok meg, hanem ezét az emberét! Ha fo¬ 
hászt kértek, kérjetek tőle. 

Néhányan azt mondták erre Jézus prófétának (a.s.): 

- Nekünk mindig is megvolt mindaz, amiért ő most hálát ad. De még 
sosem éreztünk ilyen boldogságot! Mit tegyünk, hogy mi is ugyanezt a 
nyugalmat és boldogságot érezhessük? 

Jézus próféta (a.s.) azt felelte: 

- Ti is gondolkodjatok úgy, mint ő. Ha az ember elgondolkodik azon, 
hogy milyen hatalmas kegyeket kapott Allahtól, ráébred arra is, hogy mi¬ 
csoda boldogságot és nyugalmat jelentenek ezek a kegyek. 

■!>, ' &A M S. 

Un jour, notre bien-aimé 
prophéte (SAW) a dit ceci: 

Ha egy szolga beteg, a Mindenható Allah két angyalt 
küld hozzá, és azt mondja: 

- Nézzétek meg, hogy mit mond a szolgám a látogatói¬ 
nak! Ha a beteg hálát ad Allahnak, az angyalok elmondják 

ezt Uruknak. Erre a Mindenható Allah azt mondja: 

- Ha ennek a szolgámnak eljött a halála ideje, a Para¬ 

dicsom kertjébe helyezem őt. Ha pedig meg¬ 
gyógyul, a húsát a réginél jobb húsra, a vérét 
a réginél jobb vérre cserélem, és a bűneit 0 


megbocsájtom. 

(Muwatta, Ayn, 5) 

EMBERNEK LENNI 


E gyszer egy embernek volt egy nagyon haszontalan fia. Mindegy volt 
neki, hogy idős vagy fiatal, nem tisztelt és nem szeretett senkit. Még 
nem volt tíz éves sem, de félt tőle az egész utca. A szerencsétlen apja annyira 
szégyellte magát a fia viselkedése miatt, hogy már alig mert az emberek közé 
menni. Az utcában lakó imámtól az iskolai tanárokig mindenkitől kért már 
segítséget, hogy adjanak tanácsot, intsék ők is a fiát. Azonban mindez semmit 
sem használt, a fiú nem fogadta meg a tanácsokat, nem hallgatott senkire. 

A szegény apának volt egy munkatársa, akivel olyanok voltak, akár a test¬ 
vérek. Ezt a munkatársat nagyon elszomorította a barátja helyzete. Ahányszor 
csak találkozott a semmirekellő fiával, mindig így intette: 

- Nézd, fiam, nem szabadna így viselkedned! Nem mutatsz semmi tiszte¬ 
letet az idősebbek iránt. 

A gyerek nem hallgatott rá sem, és azt látva az apja barátja azt mondta 
neki: „Soha nem lesz így belőled ember!” A fiú alaposan megsértődött ezeken a 
szavakon. Az apjával sem volt jó a kapcsolata: az édesapja mindig leszidta őt, és 
megbüntette azzal, hogy elvont a zsebpénzéből. Egy napon a fiú már nem bírta 
tovább, és megszökött otthonról. Isztanbulba ment, és a család egyik barátjánál 
kezdett dolgozni. Míg ott dolgozott, eldöntötte, hogy sikeres emberré fog válni. 
Megmutatja nekik, hogy ember lesz belőle! Az ifjú olyan lelkesedéssel állt a 
dologhoz, hogy nemcsak a félbehagyott általános iskolát fejezte be, hanem ma¬ 
gántanulóként sikerült leérettségiznie is. Utána elkezdett tanulni az egyetemi 
felvételire. Ha elvégzi az egyetemet is, azzal majd jól megmutatja azoknak, akik 
azt mondták, hogy belőle nem lesz ember! 

Rengeteg kemény munkával végül sikerült bejutnia az egyetem politikai 
és gazdasági szakára. így teltek az évek. Sikeresen elvégezte az egyetemet, és 
szorgalmas állami tisztviselő lett belőle. A főnökei is nagyon szerették. De az 

egész idő alatt egyszer sem érdeklődött a szülőföldjéről, falujáról, barátairól, de 
még a családja vagy a rokonai után sem. 

Az ifjúból a hosszú évek alatt EMBER lett. Kinevezték őt kormányzónak 
arra a környékre, ahonnan származott. A szolgálati helyén az első dolga volt, 
hogy ellátogatott abba a faluba, ahol született. Ott ennyi idő után nem ismerte 
fel már senki. Kormányzóhoz méltó büszkeséggel ült a polgármester hivatalá¬ 
ban, és megkérdezte a polgármestert: 

- Ebben a faluban, ebben meg ebben az utcában régebben élt egy Musztafa 
úr, aki boltos volt. Volt egy munkatársa is, Hüsznü úr. Velük mi lett, egészsé¬ 
gesek-e? 

- Igen, tisztelt kormányzó úr! Két öregember, megvannak, de ön honnan 
ismeri őket? 

- Keresse meg mindkettőt, és hozza el őket hozzám! 

Két hivatalnok elment az öregek boltjába: 

- Az újonnan kinevezett kormányzó úr a színe elé hívatja magukat, azt 
mondta, vigyük ezt a két öreget a kormányzóhoz. 

Az idős Musztafa urat és Hüsznü urat nagyon zavarta ez a durva bánás¬ 
mód. „Milyen bűnt követtünk el, hogy a kormányzó úr minket akar látni?” - 
kezdtek gondolkodni. A két idős embernek már alaposan megromlott a látása, 
ezért nem ismerték fel a velük szemben ülő kormányzót. A kormányzó először 
az apja munkatársát, Hüsznü urat kérdezte: 

- Hüsznü úr, felismer-e engem? 

- Bocsásson meg, kormányzó úr, nem ismerem fel - mondta Hüsznü bá¬ 
csi remegő hangon. 

- No hát, tényleg? - kérdezte a kormányzó gúnyos hangon, és így folytat¬ 
ta: 


- Pedig sokat foglalkozott ám vele, Hüsznü bácsi! Emlékszik, volt a mun¬ 
katársának, Musztafa úrnak egy haszontalan fia. Néhányszor mondta is neki, 
hogy fiam, belőled sosem lesz ember! Pedig az a gyerek, akinek azt mondta, 
hogy sosem lesz ember, rengeteget dolgozott, küzdött, és KORMÁNYZÓ lett 
belőle, Hüsznü bácsi! 

Musztafa úr, az édesapa szemeiből két könnycsepp csordult ki. Ezek azon¬ 
ban nem az öröm könnyei voltak. Nagyon fájt neki, hogy a fia ilyen tiszteletle¬ 
nül beszél Hüsznü úrral, akit ő a testvéreként szeretett. így adta meg fiának a 
megérdemelt választ: 

- Fiam, Hüsznü bácsi azt mondta neked, hogy nem lesz belőled ember. De 
azt mondta akárcsak egyszer is, hogy nem lesz belőled kormányzó? Masallah, 

ennyit dolgoztál, küzdöttél, kormányzó lett belőled. De, fiam, ha valaki nem 
tiszteli az apját, nem viselkedik tisztelettel az apja barátjával... magához hívatja 
az időseket, és tiszteletlen velük... az ilyen ember, még ha nem is kormányzó, 
de köztársasági elnök lenne is, akkor sem igazi ember! Igaza volt Hüsznü bá¬ 
csinak, fiam - nem lettél ember! Szégyellem magam miattad! 






A Prófétánk (s.a.w.) egy 
nap azt mondta: 


Aki a gyerekekkel nem szeretetteljes, és 
az időseket nem tiszteli, az nem közülünk 
való! 

(Abu Dawud, Adab, 58; Tirmidhi, Birr 15) 

A LEGÉDESEBB DOLOG 

E gyszer egy gyönyörű országnak volt egy igazságos és kegyes királya. En¬ 
nek a királynak volt egy híresen szép lánya. Amikor eljött az ideje, hogy 
férjhez adja a lányát, kikiáltókat küldött szét az országban, és közhírré tétette: 

- Fenséges királyunk férjhez kívánja adni gyönyörű leányát! Ezért közhírré téteti, 
hogy annak adja a leánya kezét, aki elhozza neki a legédesebb dolgot a világon! 

A következő nap a palota kertjében összegyűjt az ország iíjainak apraja-nagyja. A 
király elé járuló ifjak így ajánlgatták az általuk hozott édesebbnél édesebb dolgokat: 

- Fenséges királyom, én tiszta lépesmézet hoztam! 

- Uram királyom, én rózsalekvárt hoztam - édesebb, mint a méz, illatosabb, mint 
a rózsa! 

- De királyom, inkább ezt a mézeskalácsot kóstold meg? Mi a lekvár ehhez ké¬ 
pest? 

- Királyom, ezt a sörbetet kóstold meg! Allahra, ez még hosszú életet is ad! 

A király elé járult egy szegény diák is - kezében egy birkafejjel. A többi ifjú csak 
nevetett rajta, mikor látták. A diák azonban így szólt: 

- Királyom, ha a bánatos embernek kedves szót mondanak, egyszeriben jobb 
kedvre derül. Ha a beteget vigasztalják, erőre kap tőle. Szép szóval baráttá tehetjük az 
ellenségeket. Bizony, a szép szónál nincs édesebb dolog. Azt pedig a nyelv mondja. így 
hát a világon a legédesebb dolog a nyelv, királyom! 

A királynak nagyon tetszett a diák válasza. Mosolyogva mondta neki: 

- Bravó, ifjú, nagyon okos fiú vagy! De a próbatételnek még nincs vége. Azt aka¬ 
rom, hogy holnapra hozzátok el nekem a világ legkeserűbb dolgát is! 

Az összegyűlt ifjakat, akik nem tudták a helyes választ az első kérdésre, most még 
jobban eltöltötte az izgalom: 

- Vajon mi lehet az? 

- Gondolkodjatok csak! 

- Gyerünk, barátom! A király veje lehetsz! 

A következő napon ismét összegyűltek a palota kertjében. Az ifjak egymás után 
léptek a király elé: 

- Királyom, ez az ecet oly savanyú, oly keserű, hogy még a meglett férfiak is sírva 
fakadnak tőle, mint egy kisgyerek! 

- Fenség, aki ebből a paprikából eszik, annak olyan tűz tölti meg a száját, hogyha 
ennek a fickónak az ecetéből inna rá, édes sörbetnek tűnne neki! 

- Uram királyom, ne azt nézd, hogy ez a növény csak egy virágnak látszik! Nem 
más ennek a neve, mint a zakkum - ezzel büntetik a Pokolban a bűnösöket! 






A diák, aki már az első kérdésre is tudta a választ, kezében egy tálcával lépett a ki¬ 
rály színe elé. Mindenki kíváncsian várta, hogy milyen választ fog most adni. Azonban, 
mikor a tálcáról a fedelet levette, csodálkozva hallották, hogy így szól: 

- A világ legkeserűbb dolga is a nyelv, királyom! 

- Várj csak, várj csak, te diák! Hogy lehet egyazon dolog egyszerre édes és keserű 
is? 

- Királyom! Mérges nyelvvel az ember keserű dolgokat mond. A karddal ütött 
sebek begyógyulnak, de a nyelv ütötte seb soha be nem gyógyul. Egy keserű szó negy¬ 
venévi barátságot tehet tönkre! Ellenségé teheti az apát és a fiát, testvért testvér ellen 
fordíthat. 

- Valóban! Nagyon okos ifjú vagy, te diák! Legyen hát a tiéd a leányom keze! 



A Prófétánk (s.a.w.) egy 
nap azt mondta: 

- A Paradicsom kertjében vannak olyan paloták, ame¬ 
lyek (olyan szépek és művésziek, hogy) külseje belül¬ 
ről, belseje pedig kívülről jól látható. 

Ezt hallva egy ember felállt, és megkérdezte: 

- És kiket illetnek ezek a paloták, Allah Küldötte? 

A szeretett Prófétánk (a.s.) azt felelte: 

- A szép szavakat szóló, jót mondó, kedves 
szavú embereket, akik enni adnak másoknak, 
böjtölnek, és imádkoznak Allahhoz éjszaka, 
mikor mások alszanak. 

(Tirmidhi, Birr 53/1984) 

TUDJ MEGBOCSÁTANI! 


E gyszer két barát utazott együtt a sivatagban. Út közben valami miatt 
vita támadt közöttük. A vitatkozás elfajult, és az egyik barát pofon 
ütötte a másikat. 

A pofon nagyon rosszul esett a barátjának. Részben az ütés fájt, de még 
inkább a legjobb barátjának viselkedése törte össze a szívét. De úgy döntött, 
hogy türelmes marad, és nem szólt egy szót sem. Csak lehajolt, és azt írta a 
sivatag homokjába: 

- Ma a legjobb barátom pofonütött engem. 

Továbbindultak, és egy idő után eltévedtek a sivatagban. Akárhogy is 
próbálták, nem tudtak visszatalálni az útra. A vizük is csaknem elfogyott 
már. Mindkettejüket eltöltötte a halálfélelem. Egyszer csak azonban egy 
oázishoz értek - ez egy kis zöld terület volt a sivatag közepén. Datolyapál¬ 
mák is voltak, és egy kis tóvá szélesedő forrás. Teleitták magukat vízzel, és 
megtöltötték a vizestömlőiket is. Datolyát szedtek, és jóllaktak vele. A nap 
olyan forrón tűzött rájuk, hogy egy kis felfrissülésre vágytak, ezért úgy dön¬ 
töttek, hogy megfürdenek a tavacskában. A pofonütött barát úszás közben 
a tó mocsaras részére keveredett, és süllyedni kezdett benne. De a barátja 
azonnal odadobott neki egy kötelet, és kimentette. A halál torkából tért 
vissza, alig győzte megköszönni a barátjának. Miután elmúlt az ijedtsége, 
odament egy sziklához a tó mellett. Elővette a zsebkését, és ezt a feliratot 
véste a sziklára: 

- Ma a legjobb barátom megmentette az életemet. 

A barátja megkérdezte: 

- Amikor a sivatagban pofon ütöttelek, azt a homokba írtad fel. Azt 
pedig a sziklára vésted, hogy megmentettem az életedet. Miért tettél így? 

A jó barát pedig így felelt: 

- Ha valaki megbánt minket, azt a homokba kell felírnunk, hogy, 
miként a szél elsöpri az írást, mi is felejtsük el, és könnyen meg tudjunk 

bocsájtani. De ha valaki jót cselekszik velünk, azt kőbe kell vésnünk - így 
soha nem felejtjük el azt a jót, amit velünk tettek. 






A Prófétánk (s.a.w.) egy 
nap azt mondta: 


Ha egy szolga megbocsátja másnak a hibát, 
Allah őt is magasabb rangra emeli. Ha valaki 
alázatos Allahért, annak Ő felemeli a rangját. 


(Muszlim, Birr 69; Tirmidhi, Birr 82) 

IGAZSÁGOSSÁG 


I rán egyik uralkodója, Nusirvan a trónra lépését követő első évben olyan 
zsarnoki és kegyetlen módon viselkedett népével, hogy a legkisebb vét¬ 
ség elkövetőjét is lefejeztette. A nép már az életbe is belefáradt. Hát egy napon 
ez a zsarnok király, Nusirvan a tanácsadóival és szolgáival vadászni indult. Vele 
volt egy nagyon okos minisztere is. Vadászat közben egy patak partján a király 
leszállt a lováról, hogy egy kicsit pihenjen. Ahogy a fűben üldögélt, egy közeli 
fára egyszer csak leszállt két bagoly, és huhogni kezdtek. A baglyok hangja na¬ 
gyon tetszett a királynak, ezért így szólt a miniszteréhez: 

- Bárcsak érthetnénk ezeknek a madaraknak a nyelvét, és tudnánk, 
mint mondanak... ki tudja, miről beszélgetnek éppen most is? 

A minisztere így válaszolt: 

- Királyom, és tudom, mint mondanak ezek a baglyok. Ha megígéred, 
hogy nem haragszol meg rám, elmondhatom neked is. 

Nusirvan izgatottan felelte: 

- Biztos lehetsz benne, hogy nem fogok megharagudni, csak meséld el 
nekem is! 

A miniszter azt mondta: 

- Királyom, remélem, megbocsátásodban vehetek menedéket! Az 
egyik bagoly a fiának szeretné feleségül a másik bagoly lányát. A másik azt 
mondja neki: „Neked adom a lányomat, de menyasszonypénznek egy ké¬ 
nyelmes romot kérek! A fiúbagoly apja kedvesen válaszolt neki: „Nézd ezt a 
bolondot, hát nem látod, hogy lassan-lassan az összes házból rom lesz ezen 
a vidéken? Amíg Nusirvan a király, nem egy, de tíz romot is kaphatsz tőlem, 
csak add a lányod feleségül a fiamhoz! 

Nusirvan elégedett volt azzal, amit a minisztere mondott neki, és azt is 
megértette, hogy mire akar célozni ezzel. Azonnal hazatért a vadászatból a 

palotájába, és megvizsgálta, hogy hogyan is bánt eddig a néppel. Nagyon 
megbánta mindazt az igazságtalanságot, amit elkövetett. Ettől a naptól 
fogva soha nem tett semmi rosszat a népének. Olyan igazságos, a népére 
annyira odafigyelő király lett belőle, hogy amikor meghalt, egyetlen rom 
sem volt az egész birodalmában -mindenki kényelemben és bőségben élt 
az országában. 

A Prófétánk (s.a.w.) egy 
nap azt mondta: 


Azok a vezetők, akik igazságosan viselkedtek 
a családjukkal és a népükkel, a Feltámadás 
Napján a Mindenható Allah közelében fény¬ 
ből készült, magas díványokon fognak ülni. 

(Muszlim, Imarah, 18) 

A KIRÁLY VAGYONA 


R éges-régen volt egyszer egy király. Olyan gazdag volt, hogy az egész 
világ ismerte gazdagságát. Bárhova is ment a király, a kincstárának 
egy részét vitte magával, és büszkén mutogatta. Nagyon nagy öröme telt eb¬ 
ben. Ennek a királynak volt egy tanítója, akiben nagyon megbízott. Egy napon, 
ahogy a tanítója társaságában üldögélt, ezt a kérdést intézte hozzá: 

- Kedves tanítóm, te nagyobb tudós vagy, mint a legtöbb ember a világon! 
Mennyi sok ember jön el hozzád azért, mert annyi mindent tudsz, és ők a véle¬ 
ményedet kérik. Én is nagyon kíváncsi vagyok a véleményedre valamivel kap¬ 
csolatban. Vajon mit gondolsz az én királyságomról, és a vagyonomról, amit 
mindenki annyira csodál? 

A szolga mosolyogva nézett a király szemébe, és azt mondta: 

- Királyom, képzeld azt, hogy egyedül vagy a kietlen, határtalan, végte¬ 
len sivatagban. Nagyon megszomjaztál. Ha adnék neked egy pohár vizet, de a 
vagyonod felét kérném azért, hogy megmentselek a szomjan hálástól, idead- 
nád-e? 


A király habozás nélkül azt felelte: 

- Már hogyne adnám oda! Hiszen különben meghalnék szomjan... 

- Rendben, királyom! Mondjuk, hogy eltelt még egy kis idő, és megint 
megszomjaztál. Bármennyire is igyekszel kitartani, már nem bírod elviselni 
tovább. Én adok neked még egy pohár vizet, de cserébe a vagyonod másik felét 
kérem - odaadnád-e? 

A Király most már kicsit gondolkodott, de utána azt felelte: 

- Persze hogy odaadnám, hogy a haláltól megmeneküljek. 

Erre a tanító azt mondta a királynak: 

- Mivel így tennél, a vagyon, aminek a birtokosa vagy, éppen két pohár 
vizet ér! Mennyire lehet ezzel büszkélkedni? Mert, királyom, az igazi vagyon 
nem a hatalom vagy a bankjegyek. Az igazi gazdagság a szív gazdagsága! Ha a 
szívünk békés és nyugodt, ha egy pohár vizet jó ízűén megihatunk - bizony, ez 
az igazi gazdagság. 









A Prófétánk (s.a.w.) egy 
nap azt mondta: 


Aki muszlim, és elegendő ellátást kapott, és 
képes elégedett lenni, hálát adva Allahnak a 
neki adott kegyekért, az bizony elérte a sikert. 




# 


& 

MELYEK A LEGHÍRESEBB 
HADÍSZGYŰJTEMÉNYEK? 


A prófétánk (s.a.w.) áldott hadíszait a halálát követő év¬ 
században kezdték különböző hadísztudósok gyűjtemények¬ 
be rendezni. Ezek a nagy tudósok hosszú, fárasztó utazásokra 
vállalkoztak. Meglátogatták azokat a Társakat, akik látták a 
Prófétát (s.a.w.), és hadíszokat hallottak tőle, és az ő tanítvá¬ 
nyaikat, a tabiín köréből, és összegyűjtötték tőlük a Prófétánk 
(s.a.w.) hadíszait. 

Ezek között a nagy fáradozással összegyűjtött gyűjtemé¬ 
nyek között van hat, amelyek különösen híresek. Ezek nagy 
tiszteletet érdemlő gyűjtemények, amelyek Prófétánk (s.a.w.) 
felbecsülhetetlen értékű hadíszait tartalmazzák. 

1. Szahíh Bukhari: Imám Bukhari állította össze ezt a 
gyűjteményt, 16 évnyi munkával. A hadíszok legfontosabb 
forrása. Ebben a könyvben 7275 hadísz található. 97 fő feje¬ 
zetre és 3400-nál is több témára van osztva. 


2. Szahíh Muszlim: az Imám Muszlim által összeállított 
könyv Imám Bukhari könyve után a hadíszok legmegbízha¬ 
tóbb forrása. 3033 hadíszt tartalmaz. 54 fő fejezetre és 1322- 
nél is több témára van osztva. 

3. Szunan Abu Dawud: az Abu Dawud által összeállí¬ 
tott gyűjtemény 40 fő fejezetben körülbelül 4000 hadíszt tar¬ 
talmaz. 

4. Szunan Tirmidhi: az Imám Tirmidhi által összeál¬ 
lított gyűjtemény 4000 hadíszt tartalmaz, 40 fő fejezetre és 
2496 témára osztva. 

5. Szunan Naszai: a Naszai által összeállított gyűjte¬ 
mény 51 fő fejezetből és körülbelül 2400 témából áll, és több 
mint 5700 hadíszt tartalmaz. 

6. Szunan Ibn Madzsah: az Ibn Madzsah által összeál¬ 
lított könyv pedig 37 fő fejezetben, 1515 témára osztva tartal¬ 
maz 4341 hadíszt. 

Az Iszlám tudósai hosszú évekig tartó aprólékos munkával 
állították össze ezeket a könyveket. A több tízezer hadíszból a 
legfontosabbakat válogatták össze, és a legnagyobb tiszteletre 
méltó tudományos gyűjteményeket hozták létre. 

AKI ROSSZAT SZÓL 


R éges-régen, a Távol-keleten élt egy harcos. Ez a híres szamuráj már 
nagyon megöregedett. Napjait azzal töltötte, hogy a fiatalokat taní¬ 
totta. Bármilyen öreg is volt már, a tanítványai nem hitték, hogy bárki is le 
tudná győzni a tanítójukat. Egy napon a városba érkezett egy nagy harcos, akit 
mindenki sebezhetetlennek tartott. Ennek a harcosnak az volt a legfontosabb 
tulajdonsága, hogy nagyon jól tudta sértegetni az ellenfeleit. így a feldühödött 
ellenfél a dühtől elvesztette az eszét, és azt sem tudta, mit csináljon haragjában, 
a harcos pedig halálos csapást mért rá. Egészen idáig ezzel a módszerrel győzte 
le minden ellenfelét. Ez a fiatal és erős harcos hallott az idősebb harcos hírne¬ 
véről, és azért jött a városba, hogy megmérkőzzön vele. Ela legyőzi ezt az öreg 
harcos, még nagyobb hírnévre tehet szert! Ezért megüzente neki, hogy meg 
akar küzdeni vele. 

A tanítványai próbálták megakadályozni benne, de ennek ellenére az 
idős mester elfogadta a fiatal harcos kihívását. A megbeszélt napon min¬ 
denki összegyűlt a város főterén. A két harcos pedig elfoglalta helyét a té¬ 
ren. 


A fiatal harcos, ahogy mindig szokta, lenéző viselkedésével próbálta fel¬ 
dühíteni ellenfelét. Sértegetni kezdte őt. Az idős harcmester arcába köpött, 
és a fejéhez vágott minden sértést, ami csak eszébe jutott. Nyelvet nyújtott 
a mester szüleire. Az volt a célja, hogy ellenfele feldühödjön, és ő tegye meg 
az első lépést. De az öreg mester nyugodt és mozdulatlan maradt. Órák tel¬ 
tek el, de egyikük sem tette meg az első támadó mozdulatot. Mivel az öreg 
mester ura maradt a haragjának, és nem lendült támadásba, a fiatal harcos 
kezdte elveszíteni a kedvét. Mi több, félni is kezdett az idősebbtől. Nem 
maradt bátorsága a támadáshoz. Végül félelmében elhagyta a küzdőteret, 
és szégyenben maradt. A nézők csalódottak voltak, hogy a küzdelem így 
ért véget. A tanítványok is nagyon elszomorodtak amiatt, hogy tanítójuk 
mit sem tett, mikor ilyen súlyos sértések érték. Mert ezt a saját magát nem 
ismerő, tiszteletlen fiatal harcost szerintük meg kellett volna tanítani arra, 

hogy mik a saját határai. Az egyik tanítvány szemrehányó arckifejezéssel 
kérdezte meg: 

- Mester, hogy lehet az, hogy egy szót sem szóltál ezekre a súlyos sér¬ 
tésekre? Nem kellett volna válaszolnod rájuk, még ha el is veszel miatta? Ez 
gyáva viselkedés volt, nem? 

Az idős szamuráj pedig válaszával még valamit megtanított tanítvá¬ 
nyainak: 

- Ha valaki ajándékot hoz nektek, de ti nem fogadjátok el tőle, akkor 
kié marad az az ajándék? 

- Azé, aki az ajándékot hozta! - válaszolta az egyik tanítvány. 

- Ugyanez vonatkozik a sértésekre is. Ha te nem veszed fel őket, arra 
szállnak vissza, aki mondta. 




A Prófétánk (s.a.w.) egy 
nap azt mondta: 


Ha két ember átkozza egymást, annak 
bűne, amit mondanak, annak lesz felír¬ 
va, aki az átkozódást kezdte. 



(Muszlim, Birr, 68) 

A GYŰLÖLET MÉRGE 


E gyszer régen Kínában élt egy Li-li nevű fiatal lány. Amikor eljött az 
ideje, hogy férjhez menjen, Li-li egy okos és szorgalmas ifjúval háza¬ 
sodott meg. Az ifjú nem volt sem túl jóképű, sem túl gazdag, de okosan élte az 
életét. Sokat dolgozott azért, hogy a lehető legjobban gondoskodjon a család¬ 
járól. A szorgalmassága miatt szerető felesége és idős édesanyja is elégedetten, 
boldogan éltek. Ám ez a boldogság nem tartott sokáig. Néhány hónap múlva 
a fiatalasszony és az anyósa között megromlott a kapcsolat. Az idős asszony 
időnként zsémbeskedett, Li-li pedig nem tudta ezt elviselni. Ezért egyre gyak¬ 
rabban vitáztak, és veszekedések kezdtek kitörni köztük. Li-li végül beszámolt 
a helyzetről a férjének is. De amikor a férjével beszélt, megértette, hogy elké¬ 
sett. Mert az idős asszony már jóval korábban panaszkodott a fiának. A férj, aki 
az anyja és a felesége között kényszerült dönteni, nem tudta, mit csináljon, és 
nem tudott dönteni. 

Li-li, talán azért, hogy lehetőséget adjon a férjének a helyzet megoldására, 
még pár hónapig türelmes maradt. De hiába! Ez idő alatt csak még rosszabb 
lett a kapcsolata az anyósával. Li-li egy napon elment vásárolni. Egy ismerős 
fűszeresnél megvette a fűszereket, amikre szükség volt a házban. Fűszeres ba¬ 
rátjának elmesélte az otthoni problémákat, és eltöltötte a szomorúság. A barát¬ 
ja azt mondta neki: 

- Akarsz végleg megmenekülni attól az öregasszonytól? 

- Már hogyne akarnék? De hogy lenne lehetséges? - kérdezte kíváncsian 

Li-li. 

- Különböző fűszerekből készítek neked egy keveréket. Három hónapon 
keresztül keverd ezeket az öregasszony ételébe. De nagyon vigyázz! Ha többet 
keversz bele a kelleténél, azonnal meghal, és mindenki tudni fogja, hogy te 
tetted! Apránként keverd bele, akkor lassan fog meghalni, és soha senki nem 
tudja meg, hogy mitől. És még valamire nagyon kell ügyelned. Ez alatt a három 
hónap alatt viselkedj vele nagyon kedvesen, nehogy gyanút kelts! Még egy ki¬ 
csit legyél türelmes, és próbálj jól kijönni vele. 

Li-li nem fogadta meg ezt a félelmetes tanácsot. De miután még egy hóna¬ 
pot éltek együtt, feladta. Nem volt más megoldás, mint hogy ezt tegye. Elfogad¬ 
ta a fűszeres barátja által készített fűszerkeveréket, és hazavitte. Otthon pedig 
nekilátott, hogy lépésről lépésre megvalósítsa a tervet. Minden nap finom éte¬ 
leket főzött az anyósának, és belekevert egy keveset a méregből. Hogy nehogy 
gyanút keltsen bárkiben is, nagyon kedvesen viselkedett vele, és távol tartotta 
magát mindenféle vitától és veszekedéstől. 

Az öregasszony először észre sem vette Li-li megváltozott viselkedését. De 
ahogy a napok teltek-múltak, az anyós viselkedése is megváltozott a menyével 
szemben. Egy hónap múlva már úgy szerette őt, mintha a saját lánya lett volna. 
Két hónap múlva már nem volt semmi, amin az anyós és a menye vitatkoztak 
volna. Nagyon megszerették egymást. Li-li kezdte már nagyon megbánni, amit 
tett. Megértette, hogy az anyósa igazából nem is olyan rossz, sőt, kifejezetten 
jó ember. De ekkor már több mint két hónapja minden nap mérget kevert a 
nénike ételébe - tudta hát, hogy nagyon is közelít a halála napja. 

Li-li megértette, hogy egész életében lelkifurdalással kell majd élnie, mert 

az anyósa halála az ő lelkén szárad. Rögtön a fűszeres barátjához futott, hogy 
segítséget kérjen tőle. Elmondta neki, hogy nagyon megbánta, amit tett, és 
nem akarja, hogy az idős asszony meghaljon: 

- Kérlek, adj nekem egy olyan keveréket, amivel megmenthetem őt! 

Zaklatottságát látva a barátja nevetni kezdett, és Li-li legnagyobb döbbe¬ 
netére így válaszolt: 

- Nem kell félned, kedves barátom! Nem mérget adtam neked, hanem csak 
egy erősítő gyógynövény-keveréket! Amikor elkezdtél kedvesen viselkedni az 
anyósoddal, kiürült a szívedből a benne lévő méreg, és így megszerettétek egy¬ 
mást. 


1 * 

A Prófétánk (s.a.w.) egy 
nap azt mondta: 


A hit után a legszebb viselkedés kedves¬ 
nek lenni az emberekkel. 


(Szujúti, al-Fath al-Kabir, I, 207) 

A LEGNAGYOBB KIRÁLY 



gyszer régen, egy távoli országban élt egy király. Ez a király okos és 


-I—/tudós ember is volt. Egyetlen panasza volt: a körülötte lévő emberek 
túlzottan dicsérték és magasztalták őt. Mintha az udvartartása csak azon ver¬ 
sengett volna, hogy ki tudja a legszebb bókokat és dicséreteket mondani a ki¬ 
rálynak: 

- Bizony, királyom, te vagy minden idők leghatalmasabb uralkodója! - 
mondta egyikük, mire a másik: 

- Ugyan, mit számít a hatalom? Te vagy a világ legokosabb királya! 

A király már nagyon unta a körülötte lévők ostoba bókjait. 

Egy napon a palotabéli embereivel a tengerparton sétált. Az emberei, mint 
mindig, most is elkezdték dicsérni őt. A király elhallgatta őket, és így szólt: 

- Azt mondjátok, hogy én vagyok a legerősebb ember a világon, igaz? 

- Királyunk! Sosem lesz a világon még egy olyan erős uralkodó, mint te! - 
válaszolták a kísérői egy emberként, és rögtön elkezdték újra dicsérgetni. 

- No, ha én vagyok a leghatalmasabb uralkodó, akkor minden az én pa¬ 
rancsaimnak engedelmeskedik, nem igaz? 

- Hát lehetséges-e ellenszegülni a te parancsaidnak, királyunk? - lelken¬ 
dezett a király kísérete. 

A király furcsán mosolygott. A tenger szélére ment, és egy kis ideig a hul¬ 
lámzó tengert nézte. Majd így szólt az embereihez: 

- Látjátok? Egészen idáig elér egy hullám. Most megparancsolom neki, 
hogy álljon meg. Nézzük, mi fog történni! 

A körülötte lévők egy emberként csodálkoztak, fogalmuk sem volt, hogy 
mit mondhatnának erre. Mindegyikük csak ostobán bámult a többiekre. 

- Te hullám, azt parancsolom neked, hogy állj meg! Te tenger, hagyd abba 
a hullámzást! 


A hullám csendesen közeledett, és a partnak csapódott. A király arca el¬ 
vörösödött a haragtól: 

- Nézzétek, mit csinál ez a hullám! Hogy van bátorságod ellenszegülni a 
parancsomnak? - kiáltotta dühösen. - Te tenger! Azonnal vidd előlem a hullá¬ 
maidat! Ne mert szembeszállni a parancsommal! 

Alig mondta ki a haragvó király ezeket a szavakat, az előbbinél még na¬ 
gyobb hullám csapódott a partnak. Még a király lába is vizes lett. Az emberei 

aggódva tekingettek egymásra, nem tudták, mit tegyenek. Talán elment a ki¬ 
rályuk esze? 

Ekkor a király az embereihez fordult, és így szólt: 

- Látjátok? Nem vagyok olyan hatalmas király, mint ti állítjátok. Hagyjátok 
az evilági hatalmat, hiszen még egy kis hullám sem hallgat a szavamra, és ellen¬ 
szegül a parancsomnak. Ebben bizony tanulság van számotokra! Ige, én király 
vagyok. De csak a szolgája vagyok a legnagyobb Királynak, aki parancsol az 
egész teremtésnek, a hegyeknek, a tengernek, a Napnak, minden élőlénynek. 
Ne dicsérjetek hát engem többet, hanem dicsérjétek és magasztaljátok a valódi 
Királyt! 




A Prófétánk (s.a.w.) egy 
nap azt mondta: 


Bizony, Allah szép, és szereti a szépséget. 
A kevélység és fennhéjázás (amikor valaki 
saját magának tulajdonítja a kegyeket, 
amelyekben része van) az, ha valaki tagad¬ 
ja az igazságot, és lenézi az embereket. 

(Muszlim, Imán, 147; Tirmidhi, Birr, 61) 

EGY SZEBB ÉLET 


E gy apa a hatalmas óceán közepén élt, egy lakatlan szigeten. Egy hajón 
utaztak, amely elsüllyedt, és ők ezen a szigeten találtak menedéket. 
A szigeten található növényeket, gyümölcsöket ették, és így élték tovább az 
életüket. Néha az apa elejtett egy állatot az erdőben, néha halat fogott a család¬ 
jának. A gyerekeik még kisbabák voltak, amikor a szigetre kerültek, így nem is 
tudták, mi az a kenyér, a csokoládé, a sütemény vagy a tészta. 

A szülők egy kis kunyhót építettek maguknak bambuszból. Száraz 
fűből készítettek ágyat és párnát. A szegény gyerekek ilyen körülmények 
között éltek, el sem tudták képzelni, hogy létezik puha párna vagy meleg 
paplan. így teltek a napjaik, míg egy napon egy téglalap alakú csónakban 
négy idegen vetődött a szigetre. Az apa és az anya nagyon boldogok voltak, 
hogy megmenekülhetnek a szigetről! Azonban ez a boldogság nem tartott 
sokáig. A jövevények hajója nagyon kicsi volt. Mindössze egyetlen utast 
tudtak magukkal vinni. így hát először az apa szállt be a csónakba. A négy 
idegen is beszállt, és elindultak, vitték magukkal az apát. A hátrahagyott 
felesége és gyerekei sírni kezdtek. Az apa könnyes szemekkel nézett vissza 
rájuk, integetett, és így kiáltott nekik: 

- Ne szomorkodjatok! Az a hely, ahova én megyek, sokkal szebb, mint 
ez. És hamarosan újra találkozunk, és ismét együtt leszünk! Olyan áldások 
között fogunk élni, amit most el sem képzelhettek, és sokkal boldogabb 
életet fogunk élni! 

A felesége és a gyermekei napokig csak sírtak, annyira hiányzott nekik 
az apa. Egy idő múlva ismét a szigetre érkezett a csónak, és ismét át kellett 
élniük az elválás fájdalmát: ezúttal az édesanya szállt be a hajóba. Most az 
édesanyán volt a sor, hogy elbúcsúzzon könnyes szemű kicsikéitől: 

- Ne sírjatok, kicsikéim! Én is elmegyek most apukátok után. Ti is jöt¬ 
tök majd utánunk! 

Telt, múlt az idő, és ismét megérkezett a csónak, hogy elvigye a két 
testvért is. A gyerekek először féltek attól, hogy a teljesen ismeretlen embe¬ 
rekkel keljenek útra. De a csónak, amely felvette őket, átvágott az óceánon, 
és teljesen más ország partjaihoz közeledve a gyermekek félelme elmúlt. El 
sem tudjuk mondani, mekkora volt a család boldogsága, amikor a parton 
megpillantották a szüleiket! És ebben az országban olyan gyönyörű házak 
voltak, hogy a gyerekek nem hittek a szemüknek. Finomabbnál finomabb 
ételekkel tölthették meg a gyomrukat, és végre kedvükre beszélgethettek 
édesanyjukkal és édesapjukkal. Az egyik gyerek azt mondta az édesanyjá¬ 
nak: 


- Mennyire féltünk, amikor azok a bácsik a hajóban ide akartak hozni 
minket! Pedig semmi okunk nem volt a félelemre! 

Az édesapjuk így felelt: 

- Drága gyermekeim! Ez a világ, amiben most élünk, mennyire hason¬ 
lít arra a szigetre, ahova menekültünk! A halál pedig olyan, mint a tenger. 
Ha hitünk van, nem kell félnünk ettől a tengertől. Az a kis hajó pedig olyan, 
mint a koporsó. El fog jönni az a nap, amikor elbúcsúzunk ettől a világtól. 
De ahogy láthattátok, semmi okunk rá, hogy féljünk. Mert egy még csodá¬ 
latosabb áldásokkal teli, végtelen életben újra együtt leszünk majd! 





A Prófétánk (s.a.w.) egy 
nap azt mondta: 




A Túlvilághoz képest az evilági élet olyan, 
mint ha valaki a tengerbe mártva megnedvesí¬ 
tené az ujját - nézzétek meg, mennyi marad a 
tengerből az ujján! (A túlvilági élet olyan, mint 
a tenger, az evilági élet pedig csak egy csepp 
víz.) 

(Muszlim, Dzsennah, 55) 

A BECSÜLETESSÉG MINDIG 
MEGTÉRÜL 


S ok száz évvel ezelőtt a Távol-Keleten volt egy gyönyörű ország. En¬ 
nek az országnak volt egy nagyon okos királya. A király úgy gondolta, 
hogy már nagyon megöregedett, és itt az ideje, hogy valaki már vegye át tőle 
az uralkodás feladatát. A saját gyermekei nem voltak becsületes emberek, ezért 
nem hitte, hogy ők megfelelőn tudnák kormányozni az országot. Ezért úgy 
döntött, más módon fogja kiválasztani az utána következő uralkodót. Össze¬ 
hívta a város egész fiatalságát, és így szólt hozzájuk: 

- Nagyon megöregedtem már. Mielőtt meghalok, császárt kell választa¬ 
nom, aki átveszi a helyemet. Az ország összes tehetséges fiatalemberének adok 
esélyt - aki a legérdemesebb rá, az fogja kormányozni az országot. Hogy ezt 
kideríthessem, ma mindegyikteknek adok egy magot. Ezek a magok nagyon 
különlegesek. Ültessétek el őket, és egy éven át gondoskodjatok róluk. A jövő 
évre, aki a legszebb növényt tudja nevelni belőle, az lesz az országunk császá¬ 
ra! 


Az ifjak izgatottan tértek haza, és elbeszélték a családjaiknak a történteket. 
Minden házban nagy sürgés-forgás kezdődött. Hiszen nem kis dologról volt 
szó, végül az egyik ifjú az ország császára lehet majd! 

Mindenki minden erejét a neki adott mag ápolásának szentelte. Néhány 
hónap múlva az ifjak már mindenkinek az általuk nevelt virág szépségéről be¬ 
széltek. 

Egyetlen ifjú volt csak, Ling, akinek a magja egyáltalán nem kelt ki. Szo¬ 
morúan fel akart hagyni a nevelgetésével, de az édesanyja nagyon ragaszkodott 
hozzá, hogy folytassa. Talán a mi magunk más fajta, mint az övék, gondolta 

Ling, és reményvesztetten folytatta a gondozását. Hiába nem hajtott ki, tovább¬ 
ra is minden nap locsolgatta a magot. 

Amikor eljött a várva-várt nap, minden ifjú szebbnél-szebb virágokkal 
sietett a palotába. Az öreg császár gratulált mindegyiküknek. Ling elbújt a 
trónterem egyik sarkába - nem akarta, hogy bárki is meglássa. Az iíjakat és 

virágjaikat egyenként megvizsgáló császár meglátta Linget, aki egy üres virág¬ 
cseréppel, szomorúan szégyenkezett egy sarokba. Azonnal magához hívatta a 
fiút. A többiek az üres virágcserepet látva összesúgtak a háta mögött, és nevetni 
kezdtek. 

Azonban amikor az öreg császár megszólalt, egyszeriben vége lett a neve¬ 
tésnek: 

- Nos hát, ti ifjak, köszöntsétek az új császárotokat! 

Az ifjak nem hittek a fülüknek, és azt mondogatták egymásnak: 

- Hiszen mi olyan gyönyörű virágokat neveltünk, hogy lehetne ez az üres 
cserepes az új császár? 

A császár így hallgattatta el ezeket a kifogásokat: 

- Megfőzött magokat adtam mindenkinek. Lehetetlen, hogy azokból a ma¬ 
gokból bármi is kikelt volna! Miután néhány hét elteltével láttátok, hogy nem 
kelnek ki, másik virágmagra cseréltétek azt, amit tőlem kaptatok. Azt hittétek, 
hogy nem fogom észrevenni, ugye? Ez pedig nem volt becsületes viselkedés. 
De ez a társatok egy éven át öntözte, ápolgatta a neki adott magot. Még ha 
reménytelennek érezte is a helyzetét, nem adta fel. És amikor nem járt sikerrel, 
nyíltszívűén, őszintén elhozta az üres virágcserepet. Ő a legbecsületesebb em¬ 
ber az egész országban, megérdemli hát, hogy ő legyen a császár! 

A Prófétánk (s.a.w.) egy 
nap azt mondta: 


Bizony, az egyenesség a szavakban és tettekben 
jóságra vezet. A jóság pedig a Paradicsom kertjébe 
vezet. Aki igazat mond, azt Allah az igazak közé 
írja fel. A hazugság pedig letérít a helyes útról. 
Aki letér a helyes útról, az pedig a Pokolba jut. Ha 
valaki hazugságokat mond, azt Allah a hazugok 


közé írja. 


(Bukhari, Adab, 69; Muszlim, Birr, 103-105) 









MIÉRT HASZNOS, 

HA ISMERJÜK A 
HADÍSZOKAT? 

1. Jobban megismerhetjük szeretett Prófétánkat (s.a.w.). 

2. Ha a Prófétánkat (s.a.w.) jobban megismerjük, erősö¬ 
dik az iránta érzett szeretetünk is. 

3. Jobban megérthetjük a Prófétánk (s.a.w.) által elho¬ 
zott könyvet, a Kegyes Koránt. 

4. Jobban megérthetjük, hogy milyen embernek kellene 
lennünk, és azon fáradozhatunk, hogy jó muszlim váljék be¬ 
lőlünk, ahogy a Prófétánk (s.a.w.) is akarta. 

A próbáljuk úgy élni az életünket, ahogy a Prófétánk 
(s.a.w.) is élte, boldogabbak és elégedettebbek 

